title: Eddie the Eagle (elokuva)

text: Eddie the Eagle on helmikuussa 2016 Yhdysvalloissa ja Isossa-Britanniassa ensi-iltansa saanut elämäkerrallinen elokuva brittiläisen mäkihyppääjän Eddie Edwardsin tarinasta. Nimiroolissa Edwardsina esiintyy Taron Egerton. Suomessa elokuva sai ensi-iltansa 1. huhtikuuta 2016.


title: Eddie the Eagle (elokuva)

text: Elokuva kertoo Edwardsin tarinan lapsuudesta olympiakisoihin asti. Edwards nousi kansansuosikiksi, kun hän kilpaili vuoden 1988 talviolympialaisissa Calgaryssa historian ensimmäisenä brittiläisenä mäkihyppääjänä ollen molemmissa henkilökohtaisissa kilpailuissa viimeinen. Edwardsin valmentajana toimivaa Bronson Perryä elokuvassa näyttelee Hugh Jackman.


title: Eddie the Eagle (elokuva)

text: "Eddie the Eaglessä" on pienessä sivuosassa myös Calgaryssa kolme kultaa voittanut suomalainen mäkihyppääjä Matti Nykänen, jota näyttelee ruotsalainen Edvin Endre. Nykänen itse ei pitänyt nimensä käytöstä elokuvassa, omien sanojensa mukaan siksi, että kukaan ei kysynyt häneltä mitään liittyen elokuvaan.


title: Eddie the Eagle (elokuva)

text: Elokuvan budjetti oli 23 miljoonaa dollaria.


title: Arthur Wilhelm Lindholm

text: Arthur Wilhelm Immanuel Lindholm (6. huhtikuuta 1866 Mustasaari – 13. helmikuuta 1928 Oulu) oli suomalainen varatuomari, joka toimi Oulun oikeuspormestarina.


title: Arthur Wilhelm Lindholm

text: Lindholmin vanhemmat olivat Oulaisten kirkkoherra Joel Lindholm (1837-1895) ja Emelie Louise Ehrström (1846–1916). Hän pääsi ylioppilaaksi Oulun ruotsalaisesta lyseosta 1884 ja opiskeli Helsingin yliopistossa suorittaen yleisen oikeustutkinnon 1888. Lindholm sai varatuomarin arvon 1891.


title: Arthur Wilhelm Lindholm

text: Lindholm toimi kruununnimismiehenä Härmässä 1892–1894 ja varalääninsihteerinä Oulussa 1906–1919. Hän oli Oulun oikeuspormestarina 1919–1928.


title: Arthur Wilhelm Lindholm

text: Lindholm oli naimisissa vuodesta 1903 Hulda Kristina Langin (s. 1870) kanssa.


title: Jafet Martikainen

text: Jafet Martikainen (11. heinäkuuta 1872 Lapinlahti – 7. toukokuuta 1916 Kemi) oli suomalainen varatuomari, joka toimi Oulun pormestarina.


title: Jafet Martikainen

text: Martikaisen vanhemmat olivat maalari Petter Martikainen ja Stina Väisänen. Hän pääsi ylioppilaaksi Oulun lyseosta 1893 ja opiskeli Helsingin yliopistossa suorittaen yleisen oikeustutkinnon 1898. Martikainen sai varatuomarin arvon 1901.


title: Jafet Martikainen

text: Martikainen toimi asianajajana Oulussa. Hän oli Oulun pormestarina 1903–1905.


title: Jafet Martikainen

text: Jafet Martikainen oli naimisissa vuodesta 1900 Jenny Loviisa Sjöholmin kanssa.


title: Arno Virtanen

text: Martti Arno Kaleva Virtanen (31. elokuuta 1945 Jokioinen) on suomalainen näyttelijä.


title: Arno Virtanen

text: Arno Virtanen syntyi ylikonstaapeli Martti Virtasen ja konekirjoittaja Elli Nuuttisen perheeseen. Hän opiskeli näyttämötaidetta Tampereen yliopistossa 1966–1969 ja aloitti ammattilaisuransa Turun kaupunginteatterin kiinnitettynä näyttelijänä vuonna 1969.


title: Arno Virtanen

text: Virtasen näyttämötehtäviin kuuluu muun muassa Timon rooli Kalle Holmbergin ohjaamassa "Seitsemässä veljeksessä", josta tuli suurmenestys. Syyskaudella 1972 ensi-iltansa saanutta näytelmää esitettiin kolmen vuoden aikana yli 240 kertaa. Virtasella on ollut roolitehtäviä myös muun muassa seuraavissa näytelmissä:Virtanen on vieraillut muun muassa Suomen Kansallisteatterissa ja Volksbühne Berlinissä.


title: Arno Virtanen

text: Virtanen näytteli sivuosia useissa elokuvissa ja televisiotuotannoissa 1980- ja 1990-luvuilla. Hän oli mukana muun muassa Matti Ijäksen elokuvissa "Koomikko" ja "Painija" sekä Mika Kaurismäen elokuvassa "Klaani".


title: Play (elokuva)

text: Play on Ruben Östlundin käsikirjoittama ja ohjaama ruotsalainen draamaelokuva vuodelta 2011. Östlund laati käsikirjoituksen tarkoin todellisen oikeustapauksen pohjalta.


title: Play (elokuva)

text: Elokuva kuvaa dokumentaariseen tyyliin ja sivustakatsojan tavoin maahanmuuttajataustaisten varhaisnuorten psykologista peliä, jolla he nöyryyttävät itseään hieman nuorempia ruotsalaispoikia ja varastavat heiltä kännyköitä ja muuta omaisuutta.


title: Play (elokuva)

text: Elokuva koostuu pitkistä yksittäisistä kohtauksista yhden iltapäivän aikana. Kolmen vaalean noin kymmenvuotiaan ruotsalaispojan joukko kohtaa mustaihoiset, vähän itseään vanhemmat jengiläiset ostoskeskuksessa. Jengiläiset alkavat väittää, että yhden ruotsalaispojan puhelin on varastettu hänen veljeltään. Mustat pojat vaativat nuorempia poikia lähtemään mukaansa tapaamaan veljeä lähiöön raitiovaunumatkan päähän. Jälkinäytöksessä ruotsalaispoikien isät ottavat oikeuden omiin käsiinsä kadulla ja ottavat jengiläispojalta pakolla puhelimen takaisin. Miehet joutuvat sanaharkkaan ohikulkevien ruotsalaisnaisten kanssa, joiden mielestä miehet käyttäytyvät rasistisesti ja oman käden oikeudella.


title: Play (elokuva)

text: "Play" herätti paljon keskustelua ruotsalaismediassa poliittisesti epäkorrektin asetelmansa vuoksi. Sitä syytettiin maahanmuuttajavastaisuudesta ja rasistisuudesta. Kriitikot ottivat elokuvan kuitenkin hyvin vastaan, ja "Play" sai vuonna 2012 Pohjoismaiden neuvoston elokuvapalkinnon. Se voitti myös Ruotsin elokuvakriitikkoyhdistyksen palkinnon sekä Guldbagge-palkinnot parhaasta ohjauksesta ja kuvauksesta. Kevin Vaz oli Guldbagge-ehdokkaana parhaasta miespääosasta.


title: Vihannestarinat: Talossa

text: Vihannestarinat: Talossa ("VeggieTales in the House") on yhdysvaltalainen animaatiosarja. Sarja perustuu Phil Vischerin ja Mike Nawrockin luomaan "Popsikkaat"-sarjaan (engl. "VeggieTales"), jonka pääosassa ovat puhuvat vihannekset. Sarjassa on kristinuskoon pohjautuva moraaliteema.


title: Vihannestarinat: Talossa

text: Netflix alkoi esittää sarjaa marraskuussa 2014. Jokaisessa jaksossa on kaksi 11 minuutin tarinaa. Sarjas neljäs ja viimeinen tuotantokausi julkaistiin Netflixissä marraskuussa 2016. Vuonna 2017 suoratoistopalvelussa alettiin esittää sarjan jatko-osaa "".


title: Tarkk’ampujankatu

text: Tarkk’ampujankatu () on noin 350 metriä pitkä itä–länsisuuntainen katu Helsingin Ullanlinnassa. Se alkaa itäpäässään Kasarmikadulta ja päättyy länsipäässään Viiskulmaan. Tarkk’ampujankatu on kaksisuuntainen lukuun ottamatta Korkeavuorenkadun ja Kasarmikadun välistä osuutta, jossa se on yksisuuntainen itään. Tässä kohdassa on raitiokiskot ja linjan 10 eteläinen päätepysäkki; raitiovaunut kiertävät Tarkk'ampujankadun etelässä rajaaman korttelin vastapäivään.


title: Tarkk’ampujankatu

text: Kadun nimi juontuu Ullanlinnassa sijainneesta Suomen kaartin kasarmista ja ampuma-alueesta, joka sijaitsi kasarmin länsipään kohdalla.


title: Tarkk’ampujankatu

text: Tarkk’ampujankatu sai nykyisen kirjoitusasunsa vuonna 1928. Tätä ennen kadun virallinen nimi oli Tarkka-ampujankatu.


title: Tarkk’ampujankatu

text: Sisällissodan aikana Tarkk’ampujankadulla taisteltiin useasti. Sodan jälkiä on edelleen havaittavissa rakennusten seinissä. Nykyään kadulla sijaitsee lähinnä asuinkerrostaloja ja kivijalkakauppoja.


title: Panaman paperit

text: Panaman paperit (Panama-paperit) ovat julkisuuteen vuodettuja luottamuksellisia asiakirjoja, jotka sisältävät yksityiskohtaisia tietoja yli 214 000 offshore-yrityksestä ja niiden veroparatiiseihin sijoittamista varoista. Tietovuoto koostuu yli 11,5 miljoonasta asiakirjasta (2,6 teratavua) lähes 40 vuoden takaa aina vuoden 2016 kevääseen asti. Asiakirjat ovat peräisin panamalaisesta lakiasiaintoimisto Mossack Fonsecasta.


title: Panaman paperit

text: Asiakirjat sisältävät muun muassa offshore-yhtiöiden osakkeenomistajien henkilötietoja sekä kyseisten yhtiöiden johtajien tietoja. Asiakirjat identifioi (esimerkiksi yrityksien osakkeenomistajina ja johtajina) nykyisiä valtioiden johtajia viidestä maasta; Argentiinasta, Islannista, Saudi-Arabiasta, Ukrainasta ja Yhdistyneistä arabiemiirikunnista. Lisäksi asiakirjat identifioivat valtioiden viranomaisia, näiden lähisukulaisia ja läheisiä, maiden johtohenkilöitä yli 40 maasta, esimerkiksi Brasilian, Kiinan, Perun, Ranskan, Intian, Malesian, Meksikon, Pakistanin, Romanian, Venäjän, Etelä-Afrikan, Espanjan, Syyrian ja Ison-Britannian hallituksista. Vuodetuissa asiakirjoissa on sekä valtionjohtoa, rikollisia että yksityishenkilöitä. Aineistossa on myös satoja suomalaisnimiä. Paljastuksia alettiin julkaista maailman johtavissa tiedotusvälineissä Suomen aikaa 3. huhtikuuta 2016 kello 21.00.


title: Panaman paperit

text: Asiakirjat sai alun perin haltuunsa saksalainen sanomalehti "Süddeutsche Zeitung" vuonna 2015 nimettömästä lähteestä. Saksalaislehti on jakanut aineiston kansainvälisen tutkivien toimittajien järjestön ICIJ:n kanssa. Useat sadat toimittajat useista eri maista ovat tutkineet asiakirjoja; Suomessa tutkintaa ovat tehneet Ylen "MOT" ja "Spotlight".


title: Panaman paperit

text: Yritykset ja yksityishenkilöt voivat sijoittaa rahaa veroparatiiseihin monista eri syistä, jotkut syyt ovat ”täysin laillisia ja hyväntahtoisia”, mutta taloustutkijat ovat kuitenkin todenneet, että veroparatiiseja käytetään pääosin verojen, lakien ja säännöksien välttämiseen sekä kiertämiseen. Europolin Finanssitiedusteluryhmän (FININT) johtajan Igor Angelinin mukaan pöytälaatikkoyritykset (tai peiteyritykset) ovat keskeisiä laajamittaisessa rahanpesussa, ja sama pätee korruptioon. Pöytälaatikkoyrityksiä käytetään usein lahjontarahojen siirtämiseen.


title: Panaman paperit

text:
Tax Justice Networkin mukaan Panama on Amerikan mantereen veroparatiiseista vanhimpia ja tunnetuimpia. Veroparatiisien lisäksi Panama on tunnettu huumerahojen vastaanottaja Latinalaisesta Amerikasta ja yleisesti runsaan likaisen rahan vastaanottajana. Viime vuosina Panama on ottanut kovan linjan lainkäyttäjänä, joka ei suostu yhteistyöhön kansainvälisten avoimuusaloitteiden kanssa. "The Sink: Terror, Crime and Dirty Money in the Offshore World" -kirjassa veroparatiisien tutkija Jeffrey Robinson lainaa Yhdysvaltojen tullin viranhaltijaa:
Lakiasiaintoimistot ovat keskeisiä veroparatiisien toiminnassa. Panamalainen lakiasiaintoimisto Mossack Fonseca on yksi suurimmista ”offshore-lakiasiaintoimistoista” ja alansa ”markkinajohtaja”. Yrityksen palveluihin kuuluu muun muassa sisällyttää yrityksiä veroparatiiseihin ja hallinnoida offshore-yrityksiä. Yritys voi myös luoda monimutkaisia ja monitasoisia yritysrakenteita, jotka toimivat ikään kuin suojakuorena sen asiakkaille, jotka voivat näin toimia toimintansa ja läpipääsemättömän salaisen ”muurinsa” takana. Vuodetut asiakirjat paljastavat näitä rakenteita yksityiskohtaisesti.


title: Panaman paperit

text: Mossack Fonseca on toiminut yli 300 000 yrityksen puolesta, joista suurin osa on rekisteröity Britanniaan tai erillisalueiden veroparatiiseihin. Yritys toimii maailman suurimpien rahoituslaitosten, kuten Deutsche Bankin, HSBC:n, Société Généralen, Credit Suissen, Commerzbankin, UBS:n ja Nordean kanssa.


title: Panaman paperit

text: Runsas vuosi ennen ensimmäisiä Panama papereiden julkaisuja (3. huhtikuuta 2016) saksalaiselle sanomalehdelle "Süddeutsche Zeitungille" tarjottiin suuria määriä asiakirjoja nimettömästä lähteestä. Nimetön lähde nimesi itsensä John Doeksi. Lehti hyväksyi tarjouksen ja alkoi vastaanottaa lähteeltä materiaaleja; vuodessa he vastaanottivat 2,6 teratavua tietoa, jotka liittyivät Mossack Fonsecaan. Materiaalit koostuvat 214 488 offshore-yrityksestä sekä kyseisten yrityksien yhteyksistä muun muassa eri maiden viranhaltijoihin ja viranomaisiin.


title: Panaman paperit

text: Toimittajat olivat lähteen kanssa yhteydessä salattuja kanavia pitkin lähteen toivomuksesta. ”On muutama ehto. Henkeni on vaarassa, olemme yhteydessä vain salattuja kanavia pitkin. Ei ainuttakaan tapaamista.” "Süddeutsche Zeitungin" toimittajan mukaan lähde halusi toimia niin, koska hänen mukaansa Mossack Fonseca toimi epäeettisesti. ”Lähteen näkemyksen mukaan lakiasiaintoimisto Panamassa tekee todellista vahinkoa maailmalle, ja hän haluaa tehdä siitä lopun.”


title: Panaman paperit

text: Kansainvälisen tutkivien toimittajien järjestö ICIJ organisoi ryhmän asiakirjojen tutkimiseen ja tarkasteluun. He värväsivät toimittajia ja resursseja eri toimituksista, kuten "The Guardianista", BBC:stä, "Le Mondesta", "SonntagsZeitungista", "Falterista", "La Naciónista", NDR:stä, Süddeutscher Rundfunkista ja ORF:stä. Ryhmä tapasi ensimmäisen kerran Münchenissä, Lillehammerissa, Lontoossa ja Washington DC:ssä. Materiaali jaettiin analysoitavaksi noin 400 toimittajalle ja 107 mediaorganisaatiolle 76 maahan. Runsaan vuoden kuluttua, 3. huhtikuuta 2016, julkaistiin aineistosta ensimmäiset uutiset sekä 149 valikoitua asiakirjaa. ICIJ julkaisi 9. toukokuuta verkkoisivuillensa sovelluksen, joka toimii hakutietokantana tietovuodon yrityksistä. Tietokannassa ei ole kaikkia tietovuotojen asiakirjoja, kuten pankkitilien ja niiden tilisiirtojen tietoja, sähköposteja, skannattuja passeja tai puhelinnumeroita, vaan ainoastaan huolellisesti valitut yritysten perustiedot.


title: Panaman paperit

text: Tietovuodon kokonaismäärä on huomattavasti suurempi kuin muiden aiempien tietovuotojen, kuten WikiLeaksin Cablegate- (1,7 GB), Offshore 2013- (260 GB), Luxemburg- (4 GB) ja SwissLeaks-tietovuotojen (3,3 GB). Panaman paperit -tietovuodon materiaalit koostuvat pääosin sähköposteista, PDF-tiedostoista, valokuvista ja Mossack Fonsecan tietokannan sisäisistä otteista. Materiaalien ajankohta sijoittuu 1970-luvulta vuoteen 2016 asti. Materiaalit koostuvat 214 488 offshore-yrityksestä, jossa jokaiselle peiteyritykselle on omat kansionsa, jotka sisältävät sähköposteja, erilaisia sopimuksia, kirjallisia kopioita ja skannattuja dokumentteja. Materiaali sisältää yli 4,8 miljoonaa sähköpostia, yli 3 miljoonaa tietokantatiedostoa, yli 2,1 miljoonaa PDF-tiedostoa, yli 1,1 miljoonaa valokuvaa, yli 300 000 tekstitiedostoa ja yli 2 000 muunlaista tiedostoa.


title: Panaman paperit

text: Tietovuodon materiaali indeksoitiin käyttämällä omisteista Nuix-ohjelmistoa, jonka käytön lahjoitti Nuix itse. Nuixia käytettiin materiaalin miljooniin dokumentteihin tekstintunnistukseen, jotta materiaali olisi koneellisesti luettavissa ja haettavissa. Tämän jälkeen toimittajat erottelivat Nuixin työkaluilla dokumenteista yksityishenkilöiden ja yritysten nimet analysoitavaksi. He kokosivat kootun listan tärkeistä ihmisistä ja ristiinvertasivat tätä prosessoituihin dokumentteihin. Seuraava vaihe analyysissä oli yhdistää ihmiset, roolit, rahavirrat ja yritysrakenteiden laillisuudet.


title: Panaman paperit

text: Nuix ilmoitti asiakkailleen 1. huhtikuuta 2016 tietomurrosta, joka liittyi sähköpostien hakkeroimiseen. Yritys kuitenkin kielsi tietomurron mitenkään koskeneen Panaman papereita lisäten, että tietomurto oli rajallinen. Tietoturva-asiantuntijat ovat todenneet, että yritys ei salaa sähköpostejaan, ja ilmeisesti se käyttää kolme vuotta vanhaa versiota Drupal-sisällönhallintajärjestelmästä sivustollaan, jossa on tunnetusti useita haavoittuvuuksia.


title: Panaman paperit

text: Amerikkalaistutkija Clifford Gaddy esitteli Brookings-instituutin kotisivuilla teoriaa, jonka mukaan vuodon olisi operoinut Venäjä. Presidentti Vladimir Putinin mukaan vuoto on Yhdysvaltain juoni Venäjän heikentämiseksi.


title: Panaman paperit

text: Tietovuodon asiakirjat osoittavat usean korkea-arvoisen poliitikon ja heidän sukulaistensa taloudellisia ja poliittisia yhteyksiä.


title: Panaman paperit

text: Tietovuodon asiakirjoissa ilmenee useiden maiden johtajien ja korkeiden viranhaltijoiden nimiä, muun muassa Yhdistyneiden arabiemiirikuntien presidentti Khalifa bin Zayed Al Nahyan, Ukrainan presidentti Petro Porošenko, Saudi-Arabian kuningas Salman bin Abdul-Aziz Al Saud ja Islannin pääministeri Sigmundur Davíð Gunnlaugsson. Asiakirjoista ilmenee myös entisiä valtionpääedustajia; muun muassa Sudanin presidentti Ahmed al-Mirghani, Qatarin emiiri Hamad bin Khalifa Al Thani. Nykyisiä pääministereitä: Georgian pääministeri Bidzina Ivanišvili, Irakin pääministeri Iyad Allawi, Jordanian pääministeri Ali Abu al-Ragheb, entinen Qatarin pääministeri Hamad ibn Jassim Al Thani, entinen Ukrainan pääministeri Pavlo Lazarenko ja Moldovan pääministeri Ion Sturza.


title: Panaman paperit

text: Tietovuodon asiakirjoista tunnistettiin 61 perheenjäsentä ja yhteistyökumppania, jotka ovat sidoksissa pääministereihin, presidentteihin ja kuninkaisiin, esimerkiksi Ison-Britannian pääministeri David Cameronin edesmennyt isä, Kiinan tasavallan presidentin Xi Jinpingin lanko, Malesian pääministerin Najib Razakin poika, Pakistanin pääministeri Nawaz Sharifin ja Azerbaidžanin presidentti Ilham Alijevin lapsia, Etelä-Afrikan presidentti Jacob Zuman veljenpoika, Kazakstanin presidentti Nursultan Nazarbajevin pojanpoika, Venäjän presidentti Vladimir Putinin ystäviä (muun muassa pietarilaisen Rossija-pankin välityksellä), Marokon kuningas Muhammad VI:n henkilökohtainen sihteeri ja Meksikon presidentti Enrique Peña Nieton ”urakoitsija”.


title: Panaman paperit

text: Tietovuodon asiakirjoista ilmenee myös useita alempitasoisia valtioiden viranhaltijoita, heidän sukulaisiaan ja yhteistyökumppaneita, jotka ovat sidoksissa keskenään, esimerkiksi seuraavista maista: Algeriasta, Angolasta, Argentiinasta, Azerbaidzanista, Botswanasta, Brasiliasta, Chilestä, Ecuadorista, Egyptistä, Espanjasta, Etelä-Afrikasta, Ghanasta, Guineasta, Hondurasista, Intiasta, Islannista, Isosta-Britanniasta, Israelista, Italiasta, Kambodžasta, Kanadasta, Kazakstanista, Keniasta, Kiinasta, Kongosta, Kreikasta, Malesiasta, Maltasta, Marokosta, Meksikosta, Nigeriasta, Norsunluurannikolta, Pakistanista, Panamasta, Perusta, Pohjois-Koreasta, Puolasta, Ranskasta, Ruandasta, Sambiasta, Saudi-Arabiasta, Senegalista, Syyriasta, Taiwanista, Unkarista, Venezuelasta ja Venäjältä.


title: Panaman paperit

text: Tietovuodon asiakirjoista paljastuu, että Afrikan eliitti on halinnoinnut sijoituksiaan veroparatiisien kautta. OECD on arvioinut, että veroparatiiseissa kulkeneet rahavirrat ovat kolme kertaa suuremmat kuin maanosan saama virallinen kehitysapu. Tax Justice Network on puolestaan laskenut, että kulkeneiden rahavirtojen suuruus olisi jopa kymmenen kertaa suurempi kuin maanosan virallinen kehitysapu. Varojaan veroparatiiseihin ovat piilottaneet muun muassa Kenian korkeimman oikeuden tuomari Kalpana Rawal, Kongon demokraattisen tasavallan presidentin sisko Jaynet Désirée Kabila Kyungu ja Ruandan entinen tiedustelupalvelun johtaja sekä YK:n entisen pääsihteerin Kofi Annanin poika. YK:n raportin mukaan Afrikka menettää vuosittain 30-60 miljardia dollaria laittomien rahavirtojen vuoksi veroparatiiseihin.


title: Panaman paperit

text: Tietovuodon asiakirjoissa mainitaan useita yksityishenkilöitä, jotka liittyvät kansainvälisen jalkapallo kattojärjestön FIFA:n hallintoelimiin, esimerkiksi entinen Conmebolin puheenjohtaja Eugenio Figueredo, UEFA:n entinen puheenjohtaja Michel Platini, FIFA:n entinen pääsihteeri Jérôme Valcke ja argentiinalainen jalkapalloilija Lionel Messi. Asiakirjat paljastivat myös laajan eturistiriitayhteyden FIFA:n eettisen komitean ja FIFA:n entisen varapuheenjohtajan Eugenio Figueredon välillä. Sveitsin poliisi tutki UEFA:n toimistot sen jälkeen, kun Gianni Infantino nimettiin FIFA:n pääsihteeriksi ja hän allekirjoitti televisiosopimuksen Cross Trading -nimisen yrityksen kanssa, jota FBI on syyttänyt lahjonnasta. Infantino kielsi rikkomukset. Sopimus paljastui tietovuodon asiakirjoissa.


title: Panaman paperit

text: Tietovuodon asiakirjoissa esiintyy vähintään 200 yhdysvaltalaisen passia, mutta yhtäkään yhdysvaltalaista poliitikkoa ei ole toistaiseksi nimetty.


title: Panaman paperit

text: Mossack Fonsecan asiakkaina on vuosien varrella ollut yli 300 000 yritystä, joista aktiivisia yrityksiä oli huippuvuotena 2009 yli 80 000. Tietovuodon asiakirjoista paljastuu yli 210 000 yritystä 21 lainkäyttöalueelta. Yli puolet yrityksistä oli yhteydessä Brittiläisiin Neitsytsaariin, loput Bahamaan, Seychelleihin, Niueen ja Samoaan. Mossack Fonsecan asiakkaat ovat peräisin yli sadasta maasta. Useimmat yritysasiakkaat ovat peräisin Hongkongista, Sveitsistä, Britanniasta, Luxemburgista, Panamasta ja Kyprokselta. Mossack Fonseca työskenteli yli 14  000 eri pankin, asianajotoimiston ja yhtiön kanssa perustaessaan niille yrityksiä, säätiöitä ja rahastoja. Noin 3 100 yrityksellä näyttää olevan yhteyksiä yhdysvaltalaisiin offshore-asiantuntijoihin. Lisäksi noin 3 500:lla offshore-yritysten osakkeenomistajalla näyttää olevan yhdysvaltalaisia osoitteita. Mossack Fonsecalla on toimistoja Nevadan ja Wyomingin osavaltioissa.


title: Panaman paperit

text: Tietovuodon asiakirjat osoittavat, että Mossack Fonsecan kautta on kulkenut noin kaksi miljardia Yhdysvaltain dollaria. Useat holdingyhtiöt harjoittivat liiketoimintaa pakotelistalla olleiden tahojen, kuten asekauppiaiden ja diktaattorien sukulaisten kanssa pakotteiden ollessa voimassa. Mossack Fonseca on toimittanut palveluita Seychelleihin Pangates International -nimiselle yritykselle, jonka Yhdysvaltojen hallitus uskoo toimittaneen lentopolttoainetta Syyrian hallitukselle sisällissodan aikana, ja jatkaneen pakotteista huolimatta elokuuhun 2015 asti yrityksen paperitöiden hoitamista sekä todistaneen yrityksen olleen hyvässä asemassa oleva yritys.


title: Panaman paperit

text: Yli 500 pankkia on rekisteröinyt Mossack Fonsecan kanssa lähes 15 600 pöytälaatikkoyritystä, joista 2 300 HSBC:lle ja sen tytäryhtiöille. Dexia, J. Safra Sarasin Luxemburgin-yksikkö, Credit Suissen Kanaalisaarten-yksikkö ja UBS:n Sveitsin-yksikkö pyysivät perustamaan ainakin 500 offshore-yritystä asiakkailleen.


title: Panaman paperit

text:
YLEn mukaan Ehrnrootheilta paljastui oma veroparatiisitehdas – yhtiöllä ollut tiivis suhde Panaman Mossack Fonsecaan
Vaikutusvaltaiset suomalaissijoittajat Georg J.C. Ehrnrooth ja Henrik Ehrnrooth ovat hankkineet omistukseensa luxemburgilaisen yhtiön, joka on tehtaillut asiakkailleen yhtiöitä veroparatiiseihin. LWM palvelee myös suomalaisia talousvaikuttajia kuten Jorma Ollilaa ja Kari Stadighia. LWM:n yhteistyökumppanina oli lakitoimisto Mossack Fonseca. Yhtiön Ehrnrootheille myi ruotsalainen SEB-pankki.


title: Panaman paperit

text: Asiakirjoista paljastuu, että Nordean Luxemburgin-yksikkö olisi vuosina 2004–2014 perustanut asiakkailleen Panamaan ja Brittiläisille Neitsytsaarille lähes 400 veroparatiisiyhtiöitä. Nordean hallinnoimissa postilaatikkoyrityksissä useissa tapauksissa vastuuhenkilöillä ei ole mitään valtaa yrityksessä. Vastuussa on ollut jopa kuolleita henkilöitä.


title: Panaman paperit

text: Ruotsin finanssivalvonta on antanut Nordealle kaksi varoitusta ja todennut, että Nordean rahanpesunvalvonnassa on vakavia puutteita. Vuonna 2015 Nordean oli maksettava suurin mahdollinen rangaistusmaksu, yli 5 miljoonaa euroa. Vuonna 2012 Nordea pyysi Mossack Fonsecaa muuttamaan asiakirjoja takautuvasti niin, että kolmen tanskalaisen asiakkaan valtakirjat näyttäisivät olleen voimasta jo vuodesta 2010 lähtien. Nordean Luxemburgin toimitusjohtaja ja Nordean Private Bankin johtaja Thorben Sanders on myöntänyt, että ennen vuotta 2009 Nordea ei tarkkaillut veronkiertoa, ”vuoden 2009 lopussa päätimme, että pankkiamme ei voi enää käyttää veronkiertoon”. Tietovuodon asiakirjoissa esiintyy myös muita ruotsalaisia pankkeja, mutta Nordea esiintyy niissä 10 902 kertaa, kun seuraavaksi useimmin mainittu pankki esiintyy vain 764 kertaa. Ruotsin pääministeri Stefan Löfven sanoi suhtautuvansa hyvin kriittisesti Nordean toimintaan ja rooliin, kun taas Ruotsin valtiovarainministeri Magdalena Anderssonin mukaan pankin toimintaa ei voi hyväksyä ollenkaan.


title: Panaman paperit

text: Toistaiseksi (11. huhtikuuta) tietovuodon asiakirjoista on löytynyt noin 300 suomalaisnimeä. Useimmat nimistä ovat suurelle yleisölle tuntemattomia henkilöitä. Työ heidän taustojensa selvittämiseksi jatkuu.


title: Panaman paperit

text: Asiakirjoista paljastuu, että Metson Venäjän myyntipäälikkönä toiminut Alexey Sukmanov on kierrättänyt rahaa panamalaisesta yhtiöstä Metsoon. Myyntipäälikkö on kierrättämisen jälkeen vaikuttanut kauppoihin, joissa on liikkunut suuria määriä rahaa panamalaiseen yhtiöönsä. Kauppojen summat moninkertaistuivat kaupanteon edetessä. Rahaliikennettä on hoitanut Mossack Fonseca, jolle myyntipäälikkö on antanut täydet valtuudet pankkiasioihinsa. Yhteensä myyntipäälliköllä on ollut Panamassa viisi offshore-yritystä. Myyntipäällikkö on toiminut 15 vuotta Metson palveluksessa. Lisäksi myös hänen isänsä Victor Sukmanov on työskennellyt Metsossa ja on niin ikään Mossack Fonsecan ”VIP-asiakas”. Isä ja poika omistavat Panamassa useita asuntoja. Metson mukaan Metso yrityksenä ei olisi ollut osallisena ”epäselvyyksissä” (syyllistynyt laittomuuksiin), vaan kyseessä on ollut myyntipäällikön oma toiminta. Metson entisen sisäisen tarkastuksen johtajan Jarmo Kääriäisen mukaan myyntipäällikön rahan kierrättämisessä on selviä viitteitä rahanpesuun. Metso antoi potkut myyntipäällikölle.


title: Panaman paperit

text: Formula 1:n maailmanmestari Keke Rosberg, joka on asunut jo vuosia yksityishenkilöiden veroparatiisissa Monacossa, perusti vuonna 1981 Euro Promotions Inc -nimisen yrityksen Panamaan. Asiakirjojen mukaan yrityksen omisti kaksi jerseyläistä yritystä, joiden tarkoituksena oli peitellä Rosbergin omistusta. Yrityksen bulvaanijohtajana (nimellisjohtaja) toimi jerseyläinen nainen. Yrityksen oikea omistaja oli kuitenkin Keke Rosberg. Rosberg myi asuntonsa Ibizalla yrityksen kautta. Yhtiön hallituksen kokoukset pidettiin Bahamalla. Yritys lopetettiin vuonna 2001. Keke Rosbergin pojalla Nico Rosbergilla on myös samankaltaisia veroparatiisikuvioita Mossack Fonsecan kautta. Nico ja Keke Rosberg perustivat vuonna 2005 Luxemburgiin yhtiön Mossack Fonsecan kautta nimeltä Grand Ocean. Grand Ocean -yhtiöllä oli vuonna 2014 varoja yli 9 miljoonaa euroa. Tietovuodon asiakirjoista ilmenee, että Nico Rosberg on tehnyt Mercedes AMG Petronas F1 Team -tallin kanssa ajosopimuksen 2014 Brittiläisillä Neitsytsaarilla rekisteröidyn postilaatikkoyrityksensä kautta nimeltä Ambitious Group Limited. Saksalaisen NDR:n mukaan Mercedes on markkinoinut Nico Rosbergia Ambitious Groupin kautta. Asiakirjojen mukaan Nico Rosberg käyttää isänsä verokonsulttia; ”kuvio on aivan yhtä monimutkainen ja anonyymi kuin Keken vanha yhtiö”.


title: Panaman paperit

text: Turkulainen sijoittaja ja hallitusammattilainen Rauno Puolimatka perusti veroparatiisiyrityksen Panamaan nimeltä Rapu Global vuonna 2005 Mossack Fonsecan kautta. Rapu Global on käyttänyt useita erilaisia tapoja salatakseen yrityksen oikean omistajan nimen, kuten bulvaanijohtajia ja nimettömiä haltijaosakkeita. Panaman kaupparekisteristä selviää, että Rapu Global lopetettiin joulukuussa 2015. Vuonna 2008 Puolimatka halusi ostaa lontoolaisesta Sotheby'sin huutokaupasta suomalaistaiteilija Helene Schjerfbeckin maalauksen Tanssiaiskengät 880 000 punnalla ja hoitaa kaupan Rapu Globalin kautta. Taulu kuitenkin myytiin toiselle ostajalle 3,9 miljoonalla eurolla. Tietovuodon asiakirjoista ei selviä, mihin muuhun Puolimatka on käyttänyt Rapu Globalia vuosina 2005–2015; Puolimatka ei halunnut kommentoida asiaa Ylelle.


title: Panaman paperit

text: Sveitsissä vuodesta 1992 lähtien asunut Hannes Kulvik, joka on tunnettu esimerkiksi Kouri-kaupoista, on Ylen Spotlight-ohjelman mukaan ollut Mossack Fonsecan pitkäaikainen asiakas ja perustanut koko 2000-luvulla yrityksiä lähinnä Brittiläisille Neitsytsaarille ja muokannut niiden rakenteita. Osa yhtiöistä on ohjelman ilmestymisen aikaan ollut edelleen toiminnassa. Spotlight on saanut tietonsa kirjeenvaihdosta, jota Kulvikin Sveitsissä toimiva yhtiö on käynyt Mossack Fonsecan kanssa. Ohjelma mainitsee kuusi yritystä, joista kolme ovat Suomeen rekisteröityjä. Suomeen rekisteröityjen yrityksien yhteyksistä veroparatiiseihin ohjelma ei mainitse. Haastattelupyyntöön Kulvik vastasi kieltävästi kommentoiden olevansa liian vanha sellaiseen.


title: Panaman paperit

text: Kalevi Numminen, Suomen maajoukkuepelaaja ja valmentaja, sekä hänen poikansa Teppo Numminen, yksi suurimmista suomalaispuolustajista NHL:ssä, omistivat veroparatiisiyhtiön nimeltä Burnett Advertising Agency, joka oli perustettu Mossack Fonsecan kautta. Yhtiö oli toiminnassa 1990-luvulla.


title: Panaman paperit

text: Suomalaissyntyisellä kiinteistösijoittajalla sekä jääkiekkoseura Tampereen Ilveksen pitkäaikaisella pääomistajalla Vincent Manngardilla oli veroparatiisiyhtiö nimeltä Duncan Scouting and Financing, joka oli perustettu Mossack Fonsecan kautta. Jääkiekkoilija ja olympiamitalisti Mikko Mäkelä oli mukana Duncan Scouting and Financing -yhtiössä.


title: Panaman paperit

text: Mossack Fonsecan avulla pestiin eri offshore-yrityksien kautta kuuluisasta Brink’s Mat -kultaryöstöstä vuonna 1983 varastetun kullan myynnistä saadut yli 10 miljoonaa puntaa. Rahat siirrettiin Feberion Ltd -nimiselle yritykselle, jonka nimetön asiakas perusti Panamaan Mossack Fonsecan kautta vuoden kuluttua ryöstöstä. Offshore-yritykset kierrättivät rahat Britanniassa tehdyn maa- ja kiinteistökaupan avulla.


title: Panaman paperit

text: Toukokuun 10. päivä 2016 Ruotsin verovirastolla on yli 200 työntekijää, jotka käyvivät läpi Panama papereita. Satoja ruotsalaisia on Panama-dokumenteissa, ja Ruotsin verovirasto aikoo tutkia kaikki listan ruotsalaiset. Ruotsin verovirastossa Anders Bäck arvioi, että yhteensä Panama papereista voi löytyä 400-500 ruotsalaista.


title: Panaman paperit

text: Ruotsin jalkapalloklubi myi televisio-oikeudet 2011-2015 1,5 miljardilla kruunulla. Puheenjohtaja teki sopimuksen Rune Haugen kanssa, jossa hän sai 10 % palkkioksi (150 miljoonaa kr) + 68 miljoonaa kr alennuksen. Rahat maksettiin Britannian Neitsytsaarille, jossa panamalaisella Mossack Fonsecalla oli sivukonttori. Jalkapalloliiton miljoonasopimukset veroparatiisin kautta, johtivat mm yhteen yrityskonkurssiin, jossa jätettiin maksamatta 200 miljoona kruunua veroja.


title: Panaman paperit

text: Panama papereissa oli 2 miljardin dollarin ketju Vladimir Putiniin. Venäjän presidentin paras ystävä sellisti Sergei Roldugin liittyy Venäjän valtionpankin rahojen salaiseen siirtoon ulkomaille. Osa liittyy hiihtokeskukseen, jossa Putinin tytär Katerina vihittiin 2013. Dokumentit osoittavat kuinka Putinin lähipiirin henkilöistä on tullut varakkaita. Hänen ystävänsä ovat tienanneet miljoonia sopimuksissa, jotka eivät olisi toteutuneet ilman Vladimir Putiinin hyväksyntää. Varoja siirrettiin Sveitsin, Panaman Mossack Fonsecan ja Kyproksen kautta.


title: Panaman paperit

text: Pian tietovuodon julkaisun jälkeen Islannissa oppositiojohtajat keskustelivat siitä, pitäisikö Islannissa järjestää uudet vaalit pääministeriin liittyvien paljastusten vuoksi. Paljastusten vuoksi 22 000–24 000 islantilaista osallistui hallituksen vastaiseen protestiin parlamentin ulkopuolella. Edward Snowden pohti Twitterissä, jos kyseinen mielenosoitus muodosti historian suurimman protestin suhteessa maan väkilukuun. Islantilaiset jatkoivat mielenosoituksia, ja he halusivat vaihtaa koko maan hallituksen. Lisäksi noin 30 000 islantilaista vaati pääministerin eroa verkossa kiertäneessä vetoomuksessa. Pääministeri Sigmundur David Gunnlaugsson joutui väistymään tehtävästään, ja maassa järjestetään ennenaikaiset vaalit syksyllä 2016.


title: Panaman paperit

text: Ranskan ja Espanjan viranomaiset aloittivat tutkinnan törkeistä veropetoksista pian tietovuodon jälkeen. Australian, Hollannin, Itävallan, Saksan, Suomen ja Ruotsin viranomaiset kertoivat aloittavansa vuodettujen tietojen selvittelyn.


title: Panaman paperit

text: Finnwatchin mukaan Panaman paperit ovat veroparatiisien ”lopun alkua”. Tietovuotoa on myös kuvattu ”suurimmaksi takaiskuksi offshore-maailmaa kohtaan”. Edward Snowden kuvaili tietovuotoa ”datajournalismihistorian suurimpana tietovuotona”.


title: Panaman paperit

text: Ruotsin Finanssivalvonta sanoi 4. huhtikuuta 2016, että se aikoo käynnistää tutkimukset Nordean toiminnasta, sen jälkeen, kun tietovuodon asiakirjat osoittivat, että Nordea olisi vuosina 2004–2014 perustanut asiakkailleen lähes 400 veroparatiisiyhtiöitä Panamaan ja Brittiläisille Neitsytsaarille. Myöhemmin Ruotsin Finanssivalvonta ilmoitti aikovansa tutkia myös kolmen muun suuren ruotsalaisen pankin toimia, Handelsbankenin, SEB:n ja Swedbankin. Nordean toimitusjohtajan Casper von Koskullin mukaan Nordea lopettaa kaiken yhteistyön Mossack Fonsecan kanssa.


title: Panaman paperit

text: Muutama päivä tietovuodon jälkeen Vasemmistoliitto ilmoitti vaihtavansa pankkia. Myöhemmin myös SDP, AKT, Perussuomalaiset ja TEAM ilmoitti lopettavan yhteistyönsä pankkikonserni Nordean kanssa.


title: Panaman paperit

text: Toukokuussa 2016 300 maailman johtavaa taloustieteilijää allekirjoitti kaikille maailman johtajille vetoomuksen, jonka mukaan veroparatiiseista ei ole mitään hyötyä. Oxfamin mukaan vaikka rikkaimmat välttyisivät niiden avulla veroilta, se tapahtuu muiden kustannuksella.


title: Panaman paperit

text: Helsingin yliopiston kansainvälisen vero-oikeuden professori Marjaana Helminen arvioi, että pelkistä yhteyksistä veroparatiiseihin ei pitäisi tehdä johtopäätöksiä moitittavasta toiminnasta. Toisaalta hän lisää, että on ongelmallista, jos kansainväliset yhtiöt käyttävät ulkomaisia yhtiöitä pelkästään verosuunnitteluun.


title: Alarik Hasselblatt

text: Robert Alarik Hasselblatt (29. syyskuuta 1847 Kristiinankaupunki – 27. maaliskuuta 1905 Vaasa) oli suomalainen hovioikeuden asessori, Oulun pormestari ja valtiopäivämies.


title: Alarik Hasselblatt

text: Hasselblattin vanhemmat olivat kihlakunnantuomari Mauritz Hasselblatt (1813–1871) ja Selma Rudbäck (1819–1886). Hän pääsi ylioppilaaksi Vaasan lukiosta 1866 ja opiskeli Helsingin yliopistossa suorittaen tuomarintutkinnon 1870.


title: Alarik Hasselblatt

text: Hasselblatt toimi Oulun kunnallispormestarina 1873–1896. Hän oli sitten Vaasan hovioikeuden asessorina 1896–1904 kunnes hänet erotettiin poliittisista syistä. Hasselblatt osallistui myös säätyvaltiopäiville.


title: Alarik Hasselblatt

text: Hasselblatt oli naimisissa 1874 Emilia Charlotta Sofia Candelinin (1851-1874) kanssa ja vuodesta 1876 Olga Maria Lovisa Westerlundin (s. 1849) kanssa. Hänen poikansa ensimmäisestä avioliitosta oli kirjastonhoitaja ja kirjallisuudentutkija Emil Hasselblatt.


title: Stoningtonin saari

text: Stoningtonin saari on kalliosaari, joka sijaitsee Margueritenlahdella Etelämantereella. Stoningtonin saari on 750 metriä pitkä ja 370 m leveä. Se on ollut aiemmin yhdistyneenä mantereen jäätikköön kinostuneella lumella. Stoningtonin naapurisaaria ovat muun muassa Neny-saari ja Karhusaari.


title: Stoningtonin saari

text: Stoningtonin saari valittiin yhdysvaltalaisen United Service -retkikunnan itäiseksi tukikohdaksi tutkimusretkellä 1939-1941. Se sai nimensä connecticutilaisen Stoningtonin sataman mukaan. Stonington oli kotisatama alukselle, joka purjehti Etelämantereelle 1820. Tukikohtaa käytti myös British Antarctic Survey. Tukikohta oli käytössä helmikuuhun 1975 ja kunnostettiin uudelleen käyttöön 1992. Mökit ovat suojeltuja Antarktiksen sopimuksen nojalla.


title: Suurkuvakamera

text: Suurkuvakamera, myös palkkikamera, kenttäkamera (), laakafilmikamera tai tähyslasikamera () on yksi vanhimmista filmiä käyttävistä kameratyypeistä, joka kehittyi suoraan aiemmista valokuvauslevyjä käyttävistä kameroista. Suurkuvakameroissa käytetään usein kasetti- tai rullaladattavaa suurikokoista laakafilmiä, ja joihinkin kameroihin on mahdollista liittää digitaalinen sensori.


title: Suurkuvakamera

text: Suurkuvakameran toimintaperiaate on hyvin yksinkertainen: kameran runkona toimivat ainoastaan palkeen yhdistämä kameran linssitaso ja filmitaso. Studiokameroissa varsinaisena runkona on usein vain vaakapalkki. Filmi ladataan kameraan filmitasolle, jonka takana on etsimenä toimiva tähyslasi. Kuva heijastuu linssin läpi ylösalaisena tähyslasille ja filmille sen ollessa ladattuna paikalleen.


title: Suurkuvakamera

text: Suurkuvakameroiden suurimpina etuina ovat laakafilmin käyttömahdollisuus, joka tuottaa hyvin suuritarkkuuksisia kuvia, ja kameran linssi- ja filmitasojen siirto- ja kallistusmahdollisuudet, joka vaikuttaa kuvan projektioon. Siirto- ja kallistusmahdollisuudet ovat merkittäviä esimerkiksi maisema- ja arkkitehtonisessa kuvauksessa. Koska pienemmissä kameroissa linssi on kiinteästi filmin tai kuvasensorin edessä, esimerkiksi suuria rakennuksia kuvattaessa kuviin tulee lähes väistämättä perspektiivivirhe kameraa kallistettaessa ja rakennuksien pystylinjat eivät pysy yhdensuuntaisina. Suurkuvakameroilla projektio puolestaan voidaan korjata jo kuvaustilanteessa tasojen kallistuksen ja siirron avulla.


title: Suurkuvakamera

text: Vastaavia projektioita on vaikeaa tuottaa muun tyyppisillä kameroilla, lukuun ottamatta eräitä erityisobjektiiveja (TS eli Tilt-shift, PC eli perspective control). Digitaalinen tilt-shift eli "miniatyyriefekti" on myös tehtävissä kameroissa tai kuvankäsittelyohjelmistoissa tapahtuvan jälkikäsittelyn avulla, ja onkin suosittu kuvamanipulaatioiden tekniikka.


title: Nina Kolarič

text: Nina Kolarič (s. 12. joulukuuta 1986 Ptuj) on slovenialainen pituushyppääjä. Hän on pituudeltaan 175 cm.


title: Nina Kolarič

text: Kolarič sijoittui Torinon sisäratojen EM-kilpailuissa 2009 neljänneksi tuloksella 662. Karsinnassa hän oli hypännyt Slovenian ennätyksen 667. Välimeren kisoissa hän sai hopeaa 2013 ja pronssia 2009. Alle 23-vuotiaiden EM-kilpailuissa hän sijoittui kahdeksanneksi Debrecenissä 2007. Hän karsiutui loppukilpailusta Pekingin olympialaisissa 2008, MM-kilpailuissa Berliinissä 2009 ja Daegussa 2011, Barcelonan EM-kilpailuissa 2010 ja Pariisin sisäratojen EM-kilpailuissa 2011.


title: Nina Kolarič

text: Kolarič on voittanut pituushypyn Slovenian-mestaruuden ulkoradoilla 2007, 2008, 2009, 2010, 2011 ja 2015 sekä sisäradoilla 2008, 2009 ja 2011. Hän teki ulkorataennätyksensä (ja Slovenian ennätyksen) 678 Ptuj'ssa 29. kesäkuuta 2008. Hän kilpaili nuorena myös seitsenottelussa ennätyksenään 5080 pistettä vuodelta 2006.


title: Chhaupadi

text: Chhaupadi on lähinnä Nepalin länsiosissa tunnettu hindulainen perinne, jossa naiset eristetään yhteisöstä kuukautisten ajaksi. Naisia pidetään uskonnollisesti epäpuhtaina kuukautisten ajan sekä myös synnytyksen jälkeen. Käytännössä naiset yleensä siirtyvät kotoaan joka kuukausi usean päivän ajaksi asumaan ulkona, ladossa tai vajassa. Maaseudulla naiset asuvat eristyksen ajan usein pienessä ladossa karjan seassa. Eristyksen aikana naiset eivät perinteen mukaisesti saa peseytyä tai olla yhteydessä miehiin, eivätkä käydä kotonaan, koulussa tai temppelissä, sillä heidän uskottaisiin epäpuhtaudellaan saastuttavan ympäristönsäkin. He eivät myöskään saa syödä muuta kuin leipää tai riisiä, sillä heidän epäpuhtautensa uskotaan tarttuvan kasviksiin ja tuottavan huonon sadon. Naisten itsensä uskotaan myöskin sairastuvan rangaistuksena sääntöjen rikkomisesta.


title: Chhaupadi

text: Chhaupadia on harjoitettu satoja vuosia osissa Nepalia, Intiaa ja Bangladeshia. Perinne pohjautuu yleisesti hindulaisuudessa tunnettuun rituaalisen puhtauden käsitteeseen, mutta naisten eristäminen ei kuulu tavanomaiseen hindulaisuuden mukaiseen puhtauden ylläpitämiseen. Perinnettä on vastustettu sukupuolisen syrjinnän muotona ja erityisesti vuoristoalueilla talvisin myös terveysriskinä. Nepalin korkein oikeus julisti tavan laittomaksi vuonna 2005. Tästä huolimatta nepalilaisen ihmisoikeusjärjestön Action Works Nepalin mukaan tapa on tämän jälkeenkin ollut hyvin yleinen Nepalin länsiosissa, joissa yli 90% naisista ja teinitytöistä on eristetty kuukausittain.


title: Miro Kocuvan

text: Miro Kocuvan (s. 15. kesäkuuta 1971 Celje) on slovenialainen 400 metrin aitajuoksija, joka aktiiviurallaan edusti myös Jugoslaviaa. Hän on pituudeltaan 182 cm.


title: Miro Kocuvan

text: Kocuvan saavutti Barin Välimeren kilpailuissa 1997 pronssia ennätyksellään 49,43. Hän sijoittui kahdeksanneksi alle 20-vuotiaiden EM-kilpailuissa 1989 ja kuudenneksi saman ikäluokan MM-kilpailuissa 1990. Hän karsiutui välierissä Pariisin MM-kilpailuissa 1993 sekä alkuerissä Atlantan olympialaisissa 1996, MM-kilpailuissa Göteborgissa 1995, Ateenassa 1997 ja Sevillassa 1999 sekä EM-kilpailuissa Splitissä 1990, Helsingissä 1994 ja Budapestissä 1998.


title: Miro Kocuvan

text: Kocuvan juoksi 400 metrin juoksun ennätyksensä 47,13 Mariborissa kesäkuussa 1999.


title: Elenchus

text: Elenchus, pidemmin Elenchus seu refutatio succinta thesium calviniarum ex ordinantia ecclesiastica ecclesiarum Heidelbergensium decerptarum, et in suecicum idioma a reverendo, docto ac pio viro Petro Johannis Gotho Norcopensi transfusarum, on Marcus Henrici Helsingiuksen kirjoittama kalvinilaisvastainen kiistakirjoitus, joka on samalla ensimmäinen Suomessa syntynyt tieteellinen teos. Teos ilmestyi vuonna 1603.


title: Elenchus

text: Kirjoittaessaan teoksensa Helsingius toimi Turun katedraalikoulun rehtorina. Hänen teoksensa pohjana toimivat kalvinilaiset teesit, jotka oli julkaistu ruotsiksi Petrus Johannis Gothuksen kirjasessa Puncta aff them Heydelbergiska Pfaltziska kyrkeordningen, som är nu nyliga uprettat, Anno 1596, mikä teos on ilmeisesti painettu Rostockissa vuonna 1601. Kyseessä oli yksi Gothuksen antikalvinilaisista teoksista, ja nimensä mukaan se väittää sisältävänsä otteita vuoden 1596 Heidelbergin kirkkojärjestyksestä. Kuitenkaan tuona vuonna ei Heidelbergissä ollut ilmestynyt uutta kirkkojärjestystä, vaan teoksen siteeraamat kohdat perustuvat aikaisempiin, pääosin 1560-luvulla tehtyihin kirkkojärjestyksiin, ja ne on poimittu useammasta saksalaisesta kalvinilaisvastaisesta kiistakirjoituksesta. Niinpä ruotsinnos ei esitä kalvinilaisten näkemyksiä alkuperäisinä, vaan sellaisina kuin luterilaiset ne ymmärsivät. Niinpä Helsingiuksen oli kohtuullisen helppoa kumota ne vuonna 1603 Rostockissa painetussa teoksessaan.


title: Elenchus

text: Helsingius käsittelee teoksessaan 22 teesiä, joitten käsittelyjärjestys on aina sama. Ensin hän tuo esille teesin Gothuksen ruotsintamassa muodossa antaen sen jälkeen latinankielisen käännöksen. Tätä seuraa vastateesi, joka on jaettu arabialaisin numeroin lyhyihin kappaleisiin. Helsingiuksen päälähde on hänen opettajanaan Wittenbergin yliopistossa toiminut ja varhaisortodoksian johtaviin teologeihin kuulunut Aegidius Hunnius. Kolmannes Helsingiuksen teoksesta on lähtöisin Hunniuksen dogmaattisista teoksista. Helsingius ei kuitenkaan tyydy plagioimaan, vaan hän on muotoillut ja tiivistänyt Hunniuksen monisanaista esitystä, esittäen asiansa selkeästi ja järjestelmällisesti. Hän myös yleensä tulkitsee vastustamiansa teesejä siten kuin ne on kirjoitettu eikä yritä tulkita niitä pahimmalla mahdollisella tavalla. Tosin tähän ei ollut tarvettakaan, sillä hänen lähteensä oli jo esittänyt teesit luterilaisilla näkemyksillä väritettyinä.


title: Elenchus

text: Teos liittyy teologiseen keskusteluun, jota Ruotsin papisto kävi silloisen valtionhoitajan Kaarle-herttuan (myöhemmin kuningas Kaarle IX) kanssa. Tämä näet oli saanut kalvinilaisia vaikutteita. Elenchus on ensimmäinen Suomessa uskonpuhdistuksen jälkeen valmistunut dogmaattinen teos, ja ensimmäinen kannanotto kalvinismia koskien. Teos kuvastaa siirtymää tunnustuksellisesti epämääräisemmästä uskonpuhdistuskaudesta kohti tunnustuksellista luterilaista varhaisortodoksiaa.


title: Valtakunnallinen työpajayhdistys

text: Valtakunnallinen työpajayhdistys ry (TPY) on vuonna 1997 perustettu suomalainen valtakunnallinen järjestö, joka on erikoistunut työpajatoiminnan kehittämiseen ja sosiaaliseen työllistämiseen. Järjestöllä on yli 200 jäsenorganisaatiota (2014). Järjestö on ollut usein järjestämässä vuosittaisia työpajapäiviä. Työpajanuorille järjestö on järjestänyt "Ihanko Pihalla?" -taidetapahtumia.


title: Robbie Lawler

text: Robert Glenn Lawler (s. 20. maaliskuuta 1982 Coconut Creek, Florida) on yhdysvaltalainen vapaaottelija. Hän oli UFC:n välisarjan mestari 2014–2016 välisenä aikana. Lawler on kilpaillut aikaisemmin Strikeforcessa ja on entinen EliteXC:n keskisarjan mestari.


title: Robbie Lawler

text: Lawler aloitti vapaaottelun 2001 kohdattuaan John Reedin 7. huhtikuuta. Hän voitti kamppailun teknisellä tyrmäyksellä ensimmäisessä erässä. Sittemmin Lawler otteli vaihtelevasti eri organisaatioissa voittaen kaikki ottelunsa ensimmäisen erän tyrmäyksellä. Nopein tyrmäys tuli uransa toisessa kamppailussa Landon Showalteria vastaan, joka päättyi 14 sekunnissa.


title: Robbie Lawler

text: Lawler siirtyi UFC:hen 2002 ja voitti ensimmäisen ottelunsa 10. toukokuuta Aaron Rileyta vastaan tuomariäänin "UFC 37" -tapahtumassa. Toisen kamppailunsa Lawler kävi "UFC 37.5" -tapahtumassa kesäkuussa Steve Bergeriä vastaan. Hän voitti kamppailun teknisellä tyrmäyksellä toisen erän alussa. Lawler otteli vielä kolmannen kerran marraskuussa Tiki Ghosnia vastaan, jonka hän voitti teknisellä tyrmäyksellä ensimmäisen erän alussa.


title: Robbie Lawler

text: 2003 Lawler otteli kahdesti, joista Pete Sprattia vastaan hän hävisi luovutuksella loukatessaan lonkkansa. Samalla päättyi Lawlerin seitsemän ottelun voittoputki. Marraskuussa hän voitti tuomariäänin (29–28, 29–28, 29–28) Chris Lytle.


title: Robbie Lawler

text: 2004 ei mennyt Lawlerin kannalta hyvin hävittyään ensin huhtikuussa Nick Diazille tyrmäyksellä toisen erän alussa ja myöhemmin lokakuussa keskisarjan ottelussa Evan Tannerille triangelikuristuksella ensimmäisen erän alussa.


title: Robbie Lawler

text: Kahden peräkkäisen tappion jälkeen Lawler sai lähteä UFC:stä ja hän päätyi ottelemaan "SuperBrawl: Icon" -tapahtumassa SuperBrawl keskisarjan mestaruudesta Falaniko Vitalea vastaan. Lawler voitti mestaruuden toisen erän lopussa teknisellä tyrmäyksellä.


title: Robbie Lawler

text: Mestaruuden jälkeen Lawler otteli yhden voitokkaan ottelun King of the Cagessa syyskuussa 2005. Hän voitti Jeremy Brownin käsilukolla ensimmäisessä erässä.


title: Robbie Lawler

text: 2006 Lawler siirtyi ottelemaan ICON Sport -organisaatioon, jossa hän otteli heti ensimmäisessä ottelussaan keskisarjan mestaruudesta Falaniko Vitalea vastaan. Kaksikko oli kohdannut toisensa kerran aikaisemmin heinäkuussa 2005, jolloin Lawler oli parempi. Myös tällä kertaa Lawler oli parempi voitettuaan mestaruuden ensimmäisen erän tyrmäyksellä.


title: Robbie Lawler

text: Lawler puolusti mestaruuttaan ensimmäisen kerran syyskuussa 2006 Jason Milleria vastaan. Hän menetti mestaruuden käsitriangelikuristuksella kolmannessa erässä.


title: Robbie Lawler

text: Tappion jälkeen Lawler otteli kaksi ottelua muissa organisaatioissa. Lokakuussa 2006 vain kuukausi edellisestä ottelusta hän kohtasi Pridessa King of the Cagen hallitsevan keskisarjan mestarin Joey Villaseñorin. Lawler voitti kamppailun tyrmäyksellä hyppypolvipotkulla 22 sekunnissa. Helmikuussa 2007 hän voitti Eduardo Pamplonan IFL:ssä teknisellä tyrmäyksellä kolmannessa erässä.


title: Robbie Lawler

text: Maaliskuussa 2007 Lawler palasi takaisin ICON Sportiin ja otteli uudelleen keskisarjan mestaruudesta nyt Frank Triggia vastaan. Hän onnistui voittamaan toisen kerran mestaruuden tyrmättyään Triggin neljännen erän alussa.


title: Robbie Lawler

text: Lawlerista tuli UFC:n välisarjan mestari joulukuussa 2014 voitettuaan Johny Hendricks hajaäänin. Hän puolusti ensimmäisen kerran mestaruuttaan Rory MacDonaldia vastaan heinäkuussa 2015. Lawler voitti kamppailun teknisellä tyrmäyksellä viidennessä erässä ja kamppailu palkittiin Illan kamppailu bonuksella.


title: Robbie Lawler

text: Tammikuussa 2016 Lawler puolusti toisen kerran mestaruuttaan Carlos Conditia vastaan. Viisieräinen kamppailu päättyi Lawlerin voittoon hajaäänin. Se palkittiin myös edellisen Lawlerin kamppailun tapaan Illan kamppailu bonuksella.


title: Robbie Lawler

text: Lawler puolusti kolmannen kerran välisarjan mestaruuttaan heinäkuussa 2016, jolloin hän kohtasi Tyron Woodleyn. Tällä kertaa Lawler hävisi kamppailun tyrmäyksellä ensimmäisessä erässä.


title: Betelpippuri

text: Betelpippuri ("Piper betle") kuuluu pippurikasvien ("Piperaceae") heimoon. Beteliä kasvatetaan laajalti Sri Lankassa, Intiassa, Thaimaassa, Taiwanissa ja muissa Kaakkois-Aasian maissa. Lehdet ovat makeahkon kirpeitä ja kitkeriä. Lehdet sisältävät paljon erilaisia biomolekyyleja, joilla on farmakologisia ominaisuuksia.


title: Betelpippuri

text: Kasvi lievittää ilmavaivoja, parantaa ruoansulatusta, toimii laksatiivina, karkottaa loismatoja, piristää ja on afrodiittinen eli lempeä lisäävä. Lehtiä käytetään lääkitsemään yskää, poistamaan pahaa hajua hengityksestä, hoitamaan keuhkotulehdusta ja puhdistamaan kurkkua.


title: Safari (täsmennyssivu)

text: Safari voi tarkoittaa ainakin seuraavia:


title: Daan Everts

text: Daan Everts (s. 10. huhtikuuta 1941 Wilderwank) on alankomaalainen diplomaatti, joka on toiminut mm. Afganistanissa, ja myös Euroopan turvallisuus- ja yhteistyöjärjestön tehtävissä mm. Kazakstanin vaalitarkkailussa.


title: Cornelia Jonker

text: Cornelia Willemien Anke Jonker (s. 20. helmikuuta 1966 Maarheeze) on alankomaalainen poliitikko, joka kuuluu maan Kristillisdemokraattiseen puolueeseen, ja on ollut edustajana Alankomaiden valtiopäivien alahuoneessa 2002 sekä 2004-2006. Hän on toiminut myös Euroopan turvallisuus- ja yhteistyöjärjestön piirissä vaalitarkkailun johtajana Kazakstanissa.


title: Habar

text: Habar on kazakstanilainen joukkotiedonvälitysyhtiö, jolla on mm. televisiokanava. Se on ollut Kazakstanin presidentti Nursultan Nazarbajevin vanhimman tyttären, Dariga Nazarbajevan, johdossa, mutta on nykyään valtiollinen.


title: Play

text: Play voi tarkoittaa seuraavia:


title: Kymen Sanomat (Hamina)

text: Kymen Sanomat oli Haminassa vuosina 1916–1991 ilmestynyt sanomalehti. Vuoteen 1954 saakka sen nimenä oli "Maaseutu".


title: Kymen Sanomat (Hamina)

text: "Maaseutu" perustettiin maalaisliiton Kymenlaakson ja Lounais-Karjalan paikallislehdeksi. Se syntyi kun puolueen kannattajat ostivat kotkalaisen "Kyminlaakson" julkaisuoikeudet ja viranomaisten lakkauttaman "Haminan Sanomat" -lehden kirjapainon. "Maaseudun" levikki ohitti kokoomuslaisen "Haminan Lehden", joka kuitenkin piti hallussaan lehtien ilmestymiskaupunkia. "Maaseudun" yhtiö osti "Haminan Lehden" kesällä 1940, mutta jatkoi sen julkaisemista kaupunkilaislukijoille vuoteen 1957 saakka. Keskustalainen "Kymen Sanomat" kilpaili kotkalaisten "Etelä-Suomen" ja "Eteenpäin"-lehden kanssa, jotka yhdistettiin vuonna 1988 "Kotkan Sanomiksi". Haminalaislehti liitettiin vuonna 1991 "Kotkan Sanomiin", jonka nimeksi vaihdettiin "Kymen Sanomat".


title: Kymen Sanomat (Hamina)

text: Lehti ilmestyi aluksi kolmesti, vuodesta 1953 lähtien kuudesti ja vuodesta 1981 seitsemän kertaa viikossa, mutta palasi vuonna 1986 kuusipäiväisyyteen. Sen levikki oli 1940-luvulla 6 000–8 000 kappaletta ja kohosi 1960-luvulla yli 11 000 kappaleeseen, mutta ei sen jälkeen juurikaan pystynyt kasvamaan. Päätoimittajina työskentelivät Vilkku Joukahainen (1916–1920), Toivo Helojärvi (1920–1926), Erland Haapaniemi (1927–1962), Paavo Hirvikallio (1962–1963), Viljo Laitinen (1963–1969), Seppo Sarlund (1970–1971), Esko Suikkanen (1972–1982) ja Juhani Harju (1982–).


title: Ralph McQuarrie

text: Ralph Angus McQuarrie (s. 13. kesäkuuta 1929 – k. 3. maaliskuuta 2012) oli yhdysvaltalainen kuvittaja ja avaruustaitelija. McQuarrie on tunnettu muun muassa alkuperäisen "Tähtien sota"-elokuvasarjan konseptikuvittajana. Hänellä oli merkittävä vaikutus muun muassa Darth Vaderin ja C-3PO:n hahmoihin.


title: Ralph McQuarrie

text: McQuarrie oli osa tiimiä, joka sai vuonna 1985 parhaiden erikoistehosteiden Oscar-palkinnon elokuvasta "Cocoon – nuoruudenlähde".


title: Johann Nepomuk Karl

text: Johann Nepomuk Karl (8. heinäkuuta 1724 – 22. joulukuuta 1748) oli Liechtensteinin ruhtinas vuodesta 1732 vuoteen 1748.


title: Johann Nepomuk Karl

text: Josef Johann Adam meni 19. maaliskuuta 1744 naimisiin serkkunsa, Harrach-Rohraun kreivitär Maria Josefan kanssa. He saivat kolme lasta:


title: Frans Joosef I (Liechtenstein)

text: Frans Joosef I ("Franz Josef"; 19. marraskuuta 1726 – 18. elokuuta 1781) oli Liechtensteinin ruhtinas vuodesta 1772 kuolemaansa saakka.


title: Frans Joosef I (Liechtenstein)

text: Frans Joosef I meni 6. heinäkuuta 1750 naimisiin Marie Leopoldine Gräfin von Sternbergin kanssa. He saivat kahdeksan lasta:


title: SS Folgore Falciano Calcio

text: SS Folgore Falciano Calcio on jalkapalloseura Serravallen kunnasta Pohjois-San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden seura on voittanut neljästi: 1997, 1998, 2000 ja 2015. Folgore on pelannut kolmena kautena Euroopan sisäisissä kilpailuissa. Kaudella 2000–2001 se pääsi Eurooppa-liigan edeltäjän UEFA Cupin ensimmäiselle karsintakierrokselle, jossa hävisi sveitsiläiselle FC Baselille yhteismaalein 1–12. Kaudella 2014–2015 seura kohtasi Eurooppa-liigan ensimmäisellä karsintakierroksella montenegrolaisen FK Budućnost Podgorican, jolle hävisi yhteismaalein 1–5. Kaudella 2015–2016 Folgore hävisi Mestarien liigan ensimmäisellä karsintakierroksella armenialaiselle FC Pyunik Jerevanille yhteismaalein 2–4.


title: Alois I

text: Alois I (14. toukokuuta 1759 – 24. maaliskuuta 1805) oli Liechtensteinin ruhtinas vuodesta 1781 kuolemaansa saakka.


title: Alois I

text: Hän meni 16. marraskuuta 1783 naimisiin Marie Leopoldine Gräfin von Sternbergin kanssa. Pari ei saanut lapsia, ja vallan peri Alois I:n veli, Juhana I Josef.


title: Jukka Miettinen (päätoimittaja)

text: Jukka Miettinen (s. 30. elokuuta 1943 Kuorevesi) on suomalainen lehtitoimittaja, joka toimi Tuulilasin päätoimittajana 1975–1978, Apu-lehden päätoimittajana 1978–1983 sekä Sanoma-yhtiössä aikakauslehtien julkaisujohtajana ja sitten yritysjulkaisujen päätoimittajana 1983–2005.


title: Jukka Miettinen (päätoimittaja)

text: Miettinen aloitti toimittajauransa 1960-luvun alkupuolella Riihimäen Sanomissa harjoittelijana ja Ilta-Sanomissa kesätoimittajana. Helsingin Sanomien sunnuntaitoimituksessa hän työskenteli 1967–72. Vuosina 1972–74 hän toimi Peugeot-autoja maahantuovan Maan Auto Oy:n tiedotuspäällikkönä.


title: Jukka Miettinen (päätoimittaja)

text: Vuosina 1975–1983 Jukka Miettinen työskenteli A-lehdissä ensin Tuulilasin ja sitten Avun päätoimittajana. Vuonna 1983 hänet nimitettiin Sanoma-yhtiön aikakauslehtien julkaisujohtajaksi ja vuonna 1987 Sanoman yritysjulkaisujen päätoimittajaksi. Hän jäi eläkkeelle 2005.


title: Black Sails

text: Black Sails on yhdysvaltalainen Emmy-palkittu draamaseikkailusarja. Jonathan E. Steinbergin ja Robert Levinen luoma sarja perustuu löyhästi Robert Louis Stevensonin romaaniin "Aarresaari". Sarja ilmestyi ilmaiseksi YouTubessa, sekä muissa stream sivustoilla 18. tammikuuta 2014. Viikkoa myöhemmin sarjaa esitettiin yhdysvalloissa kaapelikanavilla 25. tammikuuta. Sarjan on tuottanut Nina Heyns, Brad Caleb Kane, Jonathan Brytus ja Erik Henry yhdessä vastaavien tuottajien Michael Bayn, Brad Fullerin ja Andrew Formin kanssa.


title: Black Sails

text: Tarina sijoittuu 1700-luvulle, jolloin eletään merirosvojen kulta-aikaa. Kapteeni Flintin ja hänen miehistönsä tukikohta on New Providencen saarella sijaitseva Nassaun kaupunki, jossa he myyvät varastamansa saaliit. Flint saa selville espanjalaisen aarrelaivan Urca de Liman tulevan reitin ja kokoaa miehistönsä matkaan. Aarteen löydyttyä se aiheuttaa ongelmia, sillä Floridan rannikolle haaksirikkoutunut aarre on espanjalaissotilaiden vartioima.


title: Black Sails

text: Sarjaa kuvataan Kapkaupungissa, Etelä-Afrikassa.


title: Andorran historia

text: Andorran historian varhaisvaiheista ei ole kovinkaan paljon tietoa, mutta vanhimmat todisteet ihmisasutuksesta ovat 12 500 vuotta vanhoja. Andorran pitkät ja lumiset talvet hidastivat ihmisten asettumista alueelle, josta eivät myöskään monet varhaisista valtakunnista olleet kiinnostuneet. Legendan mukaan Kaarle Suuri olisi antanut Andorralle itsenäisyyden jo vuonna 788 kiitollisuudestaan taistelusta maureja vastaan. Nykyinen Andorran ruhtinaskunta syntyi kuitenkin vuosina 1278 ja 1288 tehdyissä sopimuksissa. Niissä sovittiin, että Andorran ruhtinashallitsijoina toimivat vuorovuosina espanjalainen Urgellin piispa ja ranskalainen Foix’n kreivi.


title: Andorran historia

text: Urgellin piispan asema on säilynyt samana vuosisatojen ajan, mutta Ranskan ruhtinashallitsijan titteli on siirtynyt Ranskan presidentille. Foix’n kreiviltä se siirtyi ensin Ranskan kuninkaalle, kun Foix’n kreivi Henrik IV:stä tuli 1589 kuningas. Presidentti sai ruhtinashallitsijan aseman 1870.


title: Andorran historia

text: Andorra oli perinteisesti ollut Pyreneiden keskellä hyvin eristyksissä muusta maailmasta, mutta 1900-luvulla maa on alkanut avautumaan monilla eri tavoin: sinne on rakennettu kunnolliset tiet Espanjasta ja Ranskasta ja maahan on kehittynyt matkailutaloutta. Andorran poliittinen ilmapiiri on muuttunut samalla 1900-luvun lopulla. Pääministerin virka perustettiin 1981, ja maan uusi perustuslaki hyväksyttiin 1993, jolloin Urgellin piispan ja Ranskan presidentin asemat muuttuivat enemmän seremonialliseksi. Andorra on liittynyt myös Yhdistyneisiin kansakuntiin ja Euroopan neuvostoon sekä pyrkinyt 2000-luvulla pääsemään eron veroparatiisin maineestaan.


title: Andorran historia

text: Vanhimmat todisteet ihmisasutuksesta Andorrassa ovat 12 500 vuotta vanhat luunsirpaleet. Pienen ihmisjoukon tiedetään asuneen neoliittisella kaudella Gran Valira -joen laaksossa lähellä Sant Julià de Lòriaa. Andorran pitkät ja lumiset talvet hidastivat ihmisen asettumista sinne. Varhaisimmat ihmisryhmät olivat todennäköisesti nomadeita, jotka olivat alueella vain vähän aikaa.


title: Andorran historia

text: Andorran ensimmäisiä vakituisia asukkaita olivat ilmeisesti ibereihin kuuluneita andosinoja, jotka kreikkalainen historioitsija Polybios mainitsee kuvaillessaan Hannibalin matkaa halki Pyreneiden.


title: Andorran historia

text: Andorra kuului Rooman valtakuntaan, mutta Rooma ei ollut kovinkaan kiinnostunut syrjäisestä alueesta. Rooman valtakunnan kaaduttua visigootit kulkivat alueen halki, mutta hekään eivät olleet kiinnostuneet pysyvän asutuksen perustamisesta Andorraan.


title: Andorran historia

text: Islaminuskoiset maurit valtasivat myös Andorran vallattuaan Pyreneiden niemimaan. Alueiden yli 750 vuotta kestänyt takaisinvaltaus alkoi 732 Poitiers’n taistelusta, jossa frankit löivät al-Andalusin.


title: Andorran historia

text: Legendojen mukaan Kaarle Suuri olisi antanut Andorralle itsenäisyyden vuonna 788 kiitollisuudestaan andorralaisten rohkeudesta vastustaa maureja. Andorrassa uskotaan, että Kaarle Suuri julkaisi 800-luvun alussa virallisen dokumentin, jossa olisi virallisesti vahvistettu Andorran itsenäisyys. Historioitsijat uskovat, että Andorran perustamissopimus on myöhempi väärennös, joka oli luotu, jottei Ranska tai Espanja liittäisi pientä valtiota omaan alueeseensa.


title: Andorran historia

text: Andorran laaksot mainitaan ensimmäisen kerran dokumentissa vuodelta 839. Siinä vahvistettiin Andorran kuuden seurakunnan ja niiden kirkkojen ja muiden omistuksien kuuluvan espanjalaiselle Urgellin hiippakunnalle. Sopimuksen vahvisti neljä vuotta myöhemmin Kaarle Kaljupää, joka antoi Andorran laaksot Urgellin kreiville Sunifredille.


title: Andorran historia

text: Andorran poliittinen valta säilyi Urgellin kreiveillä vuoteen 1007, jolloin Ermengol I siirsi puolet Andorrasta Urgellin piispoille. Koko Andorran piispoille luovutti Ermengo IV vuonna 1133.


title: Andorran historia

text: Nykyinen Andorran ruhtinaskunta syntyi vuosina 1278 ja 1288 tehdyissä sopimuksissa. Ensimmäinen sopimus loi yhtenäishallinnon Urgellin piisojen ja Foix’n kreivien välille. Kumpikin Andorran ruhtinashallitsijoista saivat samat oikeudet Andorran hallintaan. Andorralaisten tuli maksaa pieni vuotuinen vero, joka suuntautui vuorovuosin Urgellin piispalle ja Foix’n kreiville. Toinen sopimus vahvisti alkuperäisen sopimuksen sisällön ja teki pieniä muutoksia ruhtinashallitsijoiden välille.


title: Andorran historia

text: Andorralainen arkkitehtuuri eli kukoistuskauttaan keskiajalla. Monia romaanista tyyliä edustaneita kirkkoja rakennettiin. Ulkoasultaan yksinkertaiset kirkot saivat innoitusta Lombardian kirkoista. Kirkkorakennusten lisäksi monia romaanisia siltoja on edelleen pystyssä Andorrassa.


title: Andorran historia

text: Andorran parlamentin edeltäjä maaneuvosto perustettiin 1419. Se sai alkunsa, kun joidenkin johtavien sukujen edustajat vaativat ruhtinashallitsijoilta demokraattisesti valittua elintä, jossa edustajat voisivat edustaa kansaa päivänpoliittisissa asioissa. Sekä Urgellin piispa Francesc de Tovia että Foix’n kreivi Jean I hyväksyivät ehdotuksen ja olivat näin perustamassa yhtä Euroopan vanhimmista parlamenteistaa.


title: Andorran historia

text: Urgellin piispan asema on säilynyt vuosisatoja, mutta kun Foix’n kreivistä Henrikistä tuli 1589 Ranskan kuningas Henrik IV, Ranskan kuninkaasta tuli Andorran uusi ruhtinashallitsija Urgellin piispan rinnalle. Ranskan vallankumouksen jälkeen 1793 ranskalaisen ruhtinashallitsijan titteli ei siirtynyt kellekään. Napoleon otti 1806 Andorran ruhtinashallitsijan aseman itselleen, ja vuonna 1870 asema siirtyi Ranskan presidentille.


title: Andorran historia

text: Alkujaan äänystyksiin sai osallistua vain johtavien sukujen miespuoliset perheenpäät, mutta demokratisoituminen eteni uudestaan 1866, kun äänestysoikeus annettiin kaikille yli 25-vuotiaille perheenpäille.


title: Andorran historia

text: Andorra alkoi teollistua 1800-luvun puolivälissä, kun maassa avattiin rautakaivoksia ja pieniä rautasulattamoita. Rautateollisuus jäi kuitenkin kehittymättömäksi, sillä maan rautamalmi oli heikkotasoista ja liikenneyhteydet olivat haasteelliset.


title: Andorran historia

text: Andorra oli perinteisesti ollut Pyreneiden keskellä hyvin eristyksissä muusta maailmasta. Valtio alkoi kuitenkin 1900-luvulla avautua paremmin myös muulle maailmalle. Espanjasta avattiin tie Andorraan vuonna 1913 ja Rankasta 1935. Ranska ja Espanja olivat myös perustamassa Andorran postilaitosta. Maan ensimmäinen laskettelukeskus avattiin 1934 ja Encampin vesivoimala 1935.


title: Andorran historia

text:
Venäläissyntyinen seikkaiija Boris Skossyreff pyrki vuonna 1933 Andorran johtoon julistettuaan itsensä Andorran kuninkaaksi Boris I:ksi. Hän sai hankkeelleen jonkin verran paikallista tukea, mutta Urgellin piispa lähetti Andorraan joukkoja, jotka häätivät Skossyreffin maasta. Tapahtumien seurauksena myös parlamentti hajotettiin ja ranskalaiset sotilaat tulivat turvaamaan hetkellisesti maata. Toisen maailmansodan aikana Andorra pysyi neutraalina, mutta maa oli merkittävä salakuljetusreitti Vichyn Ranskasta Espanjaan.
Kaikki yli 25-vuotiaat miehet saivat Andorrassa äänioikeuden 1933 ja naiset 1970. Hallitsijaruhtinaat uudistivat muutenkin poliittista ilmapiiriä 1900-luvun lopulla. Lainsäädäntävalta ja toimeenpanovalta päätettiin erottaa 1981, jolloin perustettiin myös pääministerin virka. Andorran parlamentti kokoontui ensimmäisen kerran tammikuussa 1982, ja pääministerinä aloitti Òscar Ribas Reig. Reig joutui eroamaan huhtikuussa 1984, kun hänen yrityksensä tuoda maahan tuloverotus epäonnistui.


title: Andorran historia

text: Perustuslakia alettiin muotoilla vuonna 1990, ja kolmeneljäsosaa andorralaisista hyväksyivät perustuslain kansanäänestyksessä 1993. Uusi perustuslaki säilytti edelleen valtionpäämiehen aseman Urgellin piispalla ja Ranskan presidentillä, mutta heidän rooleistaan tuli pitkälti seremoniallisia. Samalla muun muassa ammattiliitot ja poliittiset puolueet laillistettiin.


title: Andorran historia

text: Andorra liittyi 1993 Yhdistyneisiin kansakuntiin ja 1994 Euroopan neuvostoon.


title: Andorran historia

text: Andorra on 2000-luvulla pyrkinyt pääsemään eroon veroparatiisin maineestaan. Maassa löysennettiin maaliskuussa 2009 pankkisalaisuutta, jotta muut valtiot pystyisivät etsimään veropakolaisia ja rahanpesijöitä. Veropakolaisuutta pyrittiin hillitsemään lisää kesäkuussa 2013, jolloin Andorrassa otettiin käyttöön tuloverotus.


title: SP La Fiorita

text: Società Polisportiva La Fiorita on jalkapalloseura Montegiardinon kunnasta Etelä-San Marinosta. La Fiorita pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden seura on voittanut kolmesti vuosina 1987, 1990 ja 2014. Se on pelannut myös useammalla kaudella Euroopan sisäisissä kilpailuissa.. Kaudella 2012–2013 seura hävisi Eurooppa-liigan ensimmäisellä karsintakierroksella latvialaiselle FK Liepājas Metalurgsille yhteismaalein 6–0. Seuraavalla kaudella samassa vaiheessa Fiorita hävisi maltalaiselle Valletalle 4–0. Kaudella 2014–2015 seura hävisi Mestarien liigan ensimmäisellä karsintakierroksella virolaiselle Levadialle yhteismaalein 8–0. Kaudella 2015–2016 liechensteinilainen FC Vaduz voitti La Fioritan yhteismaalein 10–1 Eurooppa-liigan ensimmäisellä karsintakierroksella.


title: Ollaan kaikki pinkkejä sisältä

text: Ollaan kaikki pinkkejä sisältä on rap-kaksikko Kuningas Pähkinän ja Setä Tamun vuonna 2016 julkaisema EP. Se julkaistiin Spotifyssä, iTunesissa ja Deezerissä. Nimikkokappaleesta julkaistiin musiikkivideo YouTubessa.


title: Ollaan kaikki pinkkejä sisältä

text: EP nousi latauslistan sijalle 15.


title: Te Uekera

text: Te Uekera (vuosina 1981-1982 Te Uekeraa) on toinen Kiribatin säännöllisesti julkaistavista sanomalehdistä. Lehden julkaisusta vastaa valtio.


title: Nancy Carroll

text: Nancy Carroll (19. marraskuuta 1903 New York City, New York – 6. elokuuta 1965 New York City, New York) oli yhdysvaltalainen näyttelijä. Hän sai Oscar-ehdokkuuden parhaasta naispääosasta roolistaan elokuvassa "The Devil’s Holiday" (1930).


title: Ritva-Liisa Relander

text: Ritva-Liisa ”Ippa” Relander (s. 18. syyskuuta 1930 Helsinki) on suomalainen aikakauslehtitoimittaja, joka teki koko 46-vuotisen työuransa Apu-viikkolehdessä. Hän eteni kesäharjoittelijasta toimittajaksi ja toimituspäälliköksi, jossa tehtävässä hän toimi vuodet 1969–1995.


title: Ritva-Liisa Relander

text: Helsingissä syntynyt Ritva-Liisa Relander varttui Karjalohjan pappilassa ja kävi koulunsa Lohjalla ja Turussa. Ylioppilaaksi päästyään vuonna 1949 hän sai harjoittelijan paikan Karjalohjalla asuneen Yrjö Lyytikäisen lehtitalosta Helsingissä. Relander toimi aluksi oikolukijana, käänsi lehden novelleja ruotsista suomeksi ja teki erilaisia toimistotöitä. Vähitellen hänelle annettiin yhä vaativampia toimitustehtäviä, kunnes hänet vuonna 1969 nimitettiin Apu-lehden toimituspäälliköksi. Relander oli Suomen Kuvalehden Irma Heydemannin ohella ensimmäinen naispuolinen toimituspäällikkö suomalaisessa yleisaikakauslehdessä.


title: Ann Harding

text: Ann Harding (7. elokuuta 1902 San Antonio, Texas – 1. syyskuuta 1981 Sherman Oaks, Los Angeles, Kalifornia) oli yhdysvaltalainen näyttelijä. Hän oli ehdolla parhaan naispääosan Oscar-palkintoon roolistaan vuoden 1930 elokuvassa "Holiday".


title: Lynn Fontanne

text: Lynn Fontanne (6. joulukuuta 1887 Lontoo, Englanti – 30. heinäkuuta 1983 Genesee Depot, Wisconsin, Yhdysvallat) oli englantilaissyntyinen yhdysvaltalainen näyttelijä. Hän oli ehdolla parhaan naispääosan Oscar-palkintoon roolistaan elokuvassa "The Guardsman" (1931).


title: Diana Wynyard

text: Diana Wynyard, CBE (16. tammikuuta 1906 Lewisham, Lontoo – 13. toukokuuta 1964 Holborn, Lontoo) oli englantilainen näyttelijä. Hän oli ehdolla parhaan naispääosan Oscar-palkintoon vuoden 1933 elokuvasta "Cavalcade".


title: Grace Moore

text: Grace Moore (5. joulukuuta 1898 – 26. tammikuuta 1947) oli yhdysvaltalainen näyttelijä ja oopperalaulaja. Hän oli ehdolla parhaan naispääosan Oscar-palkintoon vuonna 1934 elokuvasta "Laulava Venus".


title: Elisabeth Bergner

text: Elisabeth Bergner (22. elokuuta 1897 Drohobytš, Itävalta-Unkari – 12. toukokuuta 1986 Lontoo, Englanti) oli saksankielinen näyttelijä, joka näytteli Saksassa ennen muuttoaan Englantiin natseja pakoon. Hän oli ehdolla parhaan naispääosan Oscar-palkintoon roolistaan elokuvassa "Älä jätä minua koskaan" (1935).


title: Celia Johnson

text: Dame Celia ”Betty” Elizabeth Johnson, DBE (18. joulukuuta 1908 Richmond, Surrey – 26. huhtikuuta 1982 Nettlebed, Oxfordshire) oli englantilainen näyttelijä. Hän oli ehdolla parhaan naispääosan Oscar-palkintoon roolistaan elokuvassa "Lyhyt onni" (1945).


title: Nancy Kelly

text: Nancy Kelly (25. maaliskuuta 1921 Lowell, Massachusetts – 2. tammikuuta 1995 Bel Air, Kalifornia) oli yhdysvaltalainen näyttelijä. Hän oli ehdolla parhaan naispääosan Oscar-palkintoon roolistaan elokuvassa "Vaarallista kylvöä" (1954).


title: Guillaume Cizeron

text: Guillaume Cizeron (s. 12. marraskuuta 1994 Montbrison) on ranskalainen jäätanssija ja olympiamitalisti. 186 senttimetriä pitkän Cizeronin parina toimii Gabriella Papadakis. He edustavat Clermont-Ferrand -seuraa.


title: Guillaume Cizeron

text: Vuonna 2003 taitoluistelun aloittanut Cizeron ja Papadakis ovat luistelleet parina jo lapsuudestaan saakka. Vuonna 2013 he saavuttivat nuorten MM-kilpailuista hopeaa ja kaudella 2014–2015 Grand Prix -finaalin kolmannen sijan. MM-kilpailuista he ovat saavuttaneet kaksi kultaa vuosilta 2015 ja 2016, samoin kuin EM-kilpailuista. Vuoden 2016 MM-kilpailuissa Bostonissa Cizeron ja Papadakis tekivät ennätyspisteensä.


title: Guillaume Cizeron

text: Cizeronin ja Papadakisin valmentajina toimivat Romain Haguenauer, Marie-France Dubreuil, Pascal Denis ja Patrice Lauzon.


title: Corinne Griffith

text: Corinne Griffith (s. 21. marraskuuta 1894 Texarkana, Texas - k. 13. heinäkuuta 1979 Santa Monica, Kalifornia) oli yhdysvaltalainen näyttelijä, tuottaja ja kirjailija. Näyttelijänä Griffith teki uransa mykkäelokuvien aikaan ja lopetti näyttelemisen äänielokuvien läpimurron aikoihin. Griffith oli 1920-luvulla suosittu näyttelijä mykkäelokuvissa ja hän oli muun muassa ehdolla parhaan naispääosan Oscar-palkinnon voittajaksi elokuvasta "Lady Hamiltonin lemmentarina". Lopetettuaan näyttelemisen hän ryhtyi kirjailijaksi ja kirjoitti loppuelämänsä aikana useita kirjoja. Näistä tunnetuimpia ovat Washington Redskinsin historiasta kertova "My Life with the Redskins" ja lapsuudenmuistelma "Papa's Delicate Condition".


title: Corinne Griffith

text: Griffith oli naimissa neljä kertaa, mutta ei saanut yhtäkään lasta. Griffith kuoli sydänvikaan Santa Monicassa vuonna 1979.


title: Phenacodus

text: Phenacodus on sukupuuttoon kuollut suku heimossa Phenacodontidae. Ne olivat varhaisimpia ungulaatteja.


title: Phenacodus

text: "Phenacodus" kehittyi myöhäisellä paleoseenikaudella läntisessä Pohjois-Amerikassa. Varhaisella eoseenilla ne olivat levinneet eteläiseen Länsi-Eurooppaan (kuten Ranska ja Espanja). Pohjois-Amerikasta on löydetty kokonaisia luurankoja ja suku oli selvästikin yleisempi siellä.


title: Phenacodus

text: "Phenacodus"-lajit olivat hentorakenteisia petoeläinmäisiä muotoja. Niillä oli pitkänomainen koiramainen kuono, pitkä ja vahva häntä ja lyhyet raajat joissa oli viisi varvasta joista keskimmäinen oli pisin. Ne astuivat varpaillaan kuten koirat. "Phenacoduksen" jalat olivat pidemmät ja taipuisammat kuin muilla alkukantaisilla ungulaateilla, ja se kantoi suurimman osan painostaan kolmella keskimmäisellä varpaalla.


title: Phenacodus

text: Tutkijat uskoivat ennen sen olleen hevosen esi-isä.


title: Phenacodus

text: Lajit olivat yleensä lampaan kokoisia, mutta "P. wortmanni" oli koiran ja "P. primaevus" vasikan kokoinen ja pystyi kasvamaan 1,7 metriä pitkäksi.


title: Phenacodus

text: "Phenacoduksen" hampaat viittaavat sen olleen kaikkiruokainen. Se saattoi syödä koviakin kasveja sen kehittyneillä hampailla. Jotkut uskovat että se söi myös raatoja ja pieniä eläimiä.


title: Phenacodus

text: "Phenacodus" eleli avoimissa metsissä ja metsän reunoissa tai ruohoalueilla. Se pystyi juoksemaan kovaa vauhtia ja pääsi siten saalistajia pakoon. Sillä saattoi myös olla suojaväri.


title: Kuparifosfidi

text: Kuparifosfidi eli fosforikupari (CuP) on kuparin ja fosfidi-ionien muodostama epäorgaaninen yhdiste. Yhdistettä voidaan käyttää muun muassa kuparin metallurgiassa ja fosforipronssien valmistamiseen.


title: Kuparifosfidi

text: Huoneenlämpötilassa kuparifosfidi on kellertävänharmaata, kovaa ja haurasta kidemäistä ainetta. Yhdiste on veteen liukenematonta, mutta liukenee typpihappoliuoksiin. Aine kuuluu niin kutsuttuihin metallisiin fosfideihin ja johtaa sähköä. Kuumentamalla kuparifosfidia lyijyfluoridin kanssa muodostuu fosforitrifluoridia.


title: Kuparifosfidi

text: Kuparifosfidia voidaan valmistaa kuumentamalla kuparia tai kuparijätettä fosforin kanssa. Punainen fosfori, valkoinen fosfori tai fosfiini reagoi vesiliukoisen kuparisuolan esimerkiksi kuparisulfaatin kanssa saostaen vesiliuoksesta kuparifosfidia.


title: Kuparifosfidi

text: Kuparifosfidia lisätään kuparin joukkoon hapettumista estäväksi aineeksi ja parantamaan kuparin vetolujuutta. Se parantaa myös sulan kuparimetallin juoksevuutta. Sitä käytetään myös niin kutsuttujen fosforipronssien valmistamiseen ja jousissa.


title: AC Juvenes/Dogana

text: Associazione Calcio Juvenes/Dogana on jalkapalloseura Serravallen kunnasta Pohjois-San Marinosta. Se pelaa San Marinon korkeimmalla sarjatasolla Campionato Sammarinese di Calciossa. Seura on perustettu vuonna 2000, kun SS Juvenes ja GS Dogana fuusioituivat. Juvenes/Dogana on pelannut usemmalla kaudella Euroopan sisäisissä kilpailuissa. Kaudella 2008–2009 se pelasi Eurooppa-liigan edeltäjässä UEFA Cupissa häviten ensimmäisellä karsintakierroksella israelilaiselle Hapoel Tel Aviville yhteismaalein 5–0. Kaudella 2009–2010 Juvenes/Dogana pelasi Eurooppa-liigan ensimmäisellä karsintakierroksella häviten puolalaiselle Polonia Varsova 5–0. Kaksi vuotta myöhemmin samassa vaiheessa seura hävisi makedonialaiselle FK Rabotnički 4–0. Kaudella 2015–2016 tanskalainen Brøndby IF pudotti Juvenes/Doganan ensimmäisellä karsintakierroksella yhteismaalein 11–0.


title: Gabriella Papadakis

text: Gabriella Papadakis (s. 10. toukokuuta 1995 Clermont-Ferrand) on ranskalainen jäätanssija ja olympiamitalisti. 166 senttimetriä pitkän Papadakisin parina toimii Guillaume Cizeron. He edustavat Clermont-Ferrand -seuraa.


title: Gabriella Papadakis

text: Papadakis aloitti taitoluistelun vuonna 1998. Cizeronin kanssa hän on luistellut jo lapsuudestaan asti. Vuonna 2013 he saavuttivat nuorten MM-hopeaa ja kaudella 2014–2015 Grand Prix -finaalin kolmannen tilan. MM-kilpailuista Papadakis ja Cizeron ovat saavuttaneet kultaa vuosina 2015 ja 2016, samoin kuin EM-kilpailuista. Vuoden 2016 MM-kilpailuissa Bostonissa pari teki ennätyspisteensä.


title: Gabriella Papadakis

text: Papadakisin ja Cizeronin valmentajina toimivat Romain Haguenauer, Marie-France Dubreuil, Patrice Lauzon ja Pascal Denis.


title: Ulrik Karl Stierneld

text: Ulrik Karl Stierneld (12. kesäkuuta 1751 Turku – 9. maaliskuuta 1816 Vallentuna) oli ruotsalainen upseeri ja aatelinen, joka tuli tunnetuksi vuonna 1775 surmattuaan vastapuolensa Köyliön Kuninkaanlähteellä käydyssä kaksintaistelussa.


title: Ulrik Karl Stierneld

text: Turun ruotsalaiseen seurakuntaan syntyneen Ulrik Karl Stierneldin vanhemmat olivat hovioikeuden varapresidenttinä toiminnut ruotsalainen virkamies Lars Stierneld ja hänen ensimmäinen puolisonsa Sara Katarina Hacker. Stierneld oli ylioppilaana Turun ja Uppsalan yliopistoissa, kunnes liittyi armeijaan tykistökadetiksi vuonna 1769. Vuotta myöhemmin hän palveli kuninkaallisen henkirakuunarykmentin korpraalina ja vuodesta 1771 lähtien henkivartiokaartin drabanttina.


title: Ulrik Karl Stierneld

text: Kesällä 1775 Ruotsin kuningas Kustaa III teki Suomen vierailun, jonka aikana hän pysähtyi juhannusaattona Köyliön Kuninkaanlähteellä tarkistamssa paikalle leiriytyneen henkirakuunarykmentin harjoitukset. Kuninkaan poistuttua illalla majapaikkaansa, kävivät Stierneld ja toinen henkivartiosotilas Arns Gabriel Grüner kaksintaistelun. He olivat ilmeisesti riitaantuneet tavoitellessaan nuoren paikallisen naisen suosiota. Stierneld selvisi kaksintaistelusta voittajana ja kuollettavia miekaniskuja saanut Grüner haudattiin parin päivän kuluttua Köyliön kirkkoon.


title: Ulrik Karl Stierneld

text: Koska kaksintaistelut olivat Ruotsissa kiellettyjä, päätti Stierneld paeta sotaoikeuden tuomiota Venäjälle. Hän palveli aluksi kornettina venäläisessä rakuunarykmentissä, kunnes kesällä 1780 matkusti Keski-Eurooppaan suomalaisen tiedemiehen Anders Lexellin matkakumppanina. Saksassa Stierneld värväytyi luutnantiksi ranskalaiseen Hesse-Darmstadtin jalkaväkirykmenttiin.


title: Ulrik Karl Stierneld

text: Vuonna 1784 Stierneld anoi Ranskan kuningatarta Marie Antoinettea pyytämään Kustaa III:lta lupaa palata Ruotsiin, mikä hänelle myönnettiinkin. Stierneld asettui Vallentunan pitäjän Vadan kylästä vuokraamaansa Stora Benhammarin kuninkaankartanoon, kun oli oikeudenkäynnissä menettänyt oman perintötilansa veljelleen. Myöhemmin hän aiheutti huolimattomuudellaan erään torpparin kuoleman ja teki rangaistuksen välttääkseen itsemurhan vuonna 1816. Naimattomana kuollut Stierneld haudattiin Södertäljen Pyhän Ragnhildin kirkon hautausmaalle Hackerin sukuhautaan. Hänen veljensä Samuel Stierneld oli henkivartiosotilas ja myöhempi valtiopäivämies, joka syyllistyi henkirikokseen ampuessaan rengin vuonna 1785. Ulrik Karlin tavoin myös Samuel pakeni ulkomaille.


title: Adam Armstrong

text: Adam James Armstrong (s. 10. helmikuuta 1997 Chapel House) on englantilainen jalkapalloilija, joka edustaa Englannin ykkösliigassa pelaavaa Coventry Cityä lainalla Valioliigan Newcastle Unitedista. Pelipaikaltaan Armstrong on hyökkääjä.


title: Adam Armstrong

text: Armstrong on Newcastle Unitedin kasvatti. Hän debytoi seuran edustusjoukkueen paidassa Englannin valioliigassa maaliskuussa 2014 Fulhamia vastaan. Armstrong pelasi kaudella 2013–2014 neljä ottelua Valioliigassa ja kaudella 2014–2015 11 ottelua. Kaudeksi 2015–2016 Armstrong siirtyi lainalle Englannin ykkösliigan Coventry Cityyn. Hänet valittiin ykkösliigan elokuun pelaajaksi.


title: Adam Armstrong

text: Armstrong oli mukana voittamassa vuoden 2014 alle 17-vuotiaiden EM-kultaa ikäluokan maajoukkueen kanssa. Hän teki turnauksessa kaksi maalia.


title: Adam Armstrong

text: Maajoukkuetasolla


title: Adam Armstrong

text: Henkilökohtainen


title: Bell-Lancaster-menetelmä

text: Bell-Lancasterin menetelmä on brittiläinen opetusmenetelmä, jota sovellettiin 1800-luvulla. Suomessa menetelmää sovellettiin muun muassa Kuopioon Snellmanin aloitteesta perustetussa Kuopion kaupungin työväen tyttökoulussa. Näitä kouluja sanottiin Suomessa lankasterikouluiksi. Menetelmän keskeinen piirre on, että vanhemmat oppilaat opettavat nuorempia. Järjestelmän kehitti englantilainen pedagogi Joseph Lancaster, ja siihen kuuluu, että vanhemmat oppilaat saivat opin aikuisilta opettajilta, ja he välittivät saamansa opin nuoremmille.


title: Bell-Lancaster-menetelmä

text: Olosuhteiden pakosta, määrärahojen niukkuuden vuoksi, samantapainen menetelmä oli suomalaisissa kouluissa ollut käytössä aiemmin, muun muassa kiertokouluissa.


title: Bell-Lancaster-menetelmä

text: Menetelmän periaatteet ovat nähtävissä jo aiemmin, 1700-luvun lopulla, Englannissa toimineen Robert Raikesin ja Intiassa toimineen Andrew Bellin opetusmetodeissa.


title: Bell-Lancaster-menetelmä

text: Suomen ensimmäinen Bell-Lancaster-koulu perustettiin Turkuun 1822. Kouluja perustettiin myös muun muassa Vaasaan (1827), Fiskarsiin (1833) ja Helsinkiin. Bell-Lancaster-kouluja muutettiin myöhemmin 1860- ja 1870-luvuilla kansakouluiksi.


title: Kovan onnen lapsia

text: Kovan onnen lapsia on Minna Canthin näytelmä vuodelta 1888. Sen julkaisi painettuna Edlund. Se oli Canthin neljäs näytelmä, joka esitettiin näyttämöllä. Sitä aloittaessaan Canthilla oli tarkoitus luoda suuri yhteiskunnallinen näytelmä.


title: Kovan onnen lapsia

text: Aiempi tutkimus on pitänyt Kaarlo Bergbomin merkitystä näytelmän synnyssä suurena. Minna Maijala on kuitenkin osoittanut, että Canth oli paljon luultua itsenäisempi ja noudatti sitä kirjoittaessaan omia esteettisiä mieltymyksiään. Näytelmästä on säilynyt ennen lopullista käsikirjoitusta viisi versiota.


title: Kovan onnen lapsia

text: Näytelmän ensiesitys 8. marraskuuta 1888 Suomalaisessa Teatterissa aiheutti suuren kohun, jota Canth hämmästeli Emilie Bergbomille. Esityksiä ei enää jatkettu, sillä sen tapahtumat olivat katsojille liikaa, ja teatterin johto pelkäsi menettävänsä valtion tukirahat. Eritystä paheksuntaa herätti, että köyhä kansa tavoitteli parempaa osaa ja tapahtumat oli sijoitettu silloiseen nykyaikaan. Se saattaisi jopa horjuttaa yhteiskunnan perustuksia, ajateltiin. Seuraava esitys oli vasta vuonna 1904.


title: Kovan onnen lapsia

text: Vaikka vaikutti siltä, ettei Canth pannut pahakseen esitysten loppumista, hän antoi kuitenkin seuraavan näytelmänsä, ruotsiksi kirjoittamansa Sylvi-näytelmän, Ruotsalaiselle teatterille.


title: Solinor

text: Solinor Oy on vuonna 2002 perustettu suomalainen ohjelmistoyritys. Se tarjoaa asiakkailleen kustomoitua ohjelmistokehitystä, digitaalisten palveluiden ylläpitoa, palvelumuotoilua, web-analytiikkaa, sekä sähköisen maksamisen palveluita. Solinor toimii myös Amazon Web Services (AWS) pilvipalvelun virallisena kumppanina.


title: Solinor

text: Vuosina 2013 ja 2014 Solinor oli Suomen nopeimmin kasvava räätälöityjä ohjelmistoja tekevä yritys Deloitte Technology Fast 50–kilpailussa. Kokonaistuloksessa Solinor sijoittui molempina vuosina parhaan kymmenen yrityksen joukkoon: Yrityksen kasvu kyseisinä vuosina oli 1595 ja 749 prosenttia.


title: Solinor

text: Solinor on Koodia Suomesta ry:n jäsen, jonka jäsenyys voidaan myöntää yrityksille jotka tuottavat valmistusarvostaan 80% kotimaisesti.


title: Solinor

text: Payment Highway on Solinorin kehittämä korttimaksupalvelu verkkokauppialle, mobiili- ja verkkopalveluille sekä natiiveille mobiilisovelluksille. Payment highway on PCI DSS -sertifioitu järjestelmäkokonaisuus. Palvelu toimii kokonaisuudessaan Amazon Web Services-pilvipalvelussa.


title: Solinor

text: Esimerkiksi Suomen Lähikauppa Oy sekä Pins palvelut käyttävät bonuspistepalveluissaan Payment Highwayta. Muita Solinorin asiakkaita ovat muun muassa Veikkaus, Nets, Automatia ja Fundu.


title: Pyhän evankelista Johanneksen kirkko (Sandiway)

text: Pyhän evankelista Johanneksen kirkko () on Englannin kirkon Chesterin hiippakunnan käyttämä kirkko, joka sijaitsee Sandiwayn kylässä Cheshiressa. Kirkon on suunnitellut arkkitehti John Douglas ja se on Grade II -suojelukohde Historic Englandin listalla.


text: Kirkkomaan portti on myös Douglasin suunnittelema ja suojeltu kohde.


title: Ylä-Kainuu

text: Ylä-Kainuu on kolmen kunnan, Suomussalmi, Hyrynsalmi ja Puolanka, alueella ilmestyvä paikallislehti. Ylä-Kainuu ilmestyy tiistaisin ja torstaisin. Painetun lehden lisäksi Ylä-Kainuu julkaisee päivittäin verkkolehteä.


title: Ylä-Kainuu

text: Ylä-Kainuun kustantaja on SLP Kustannus Oy. SLP Kustannuksen julkaisuja Kainuussa ovat myös maakuntalehti Kainuun Sanomat, tilattavat paikallislehdet Sotkamo-lehti ja Kuhmolainen sekä kaupunkilehti Koti-Kajaani. SLP Kustannus Oy on Suomalainen Lehtipaino Oy:n tytäryhtiö.


title: Ylä-Kainuu

text: Ylä-Kainuun päätoimittaja on Sirkku Rautio. Vuonna 2014 lehden levikki oli 6 703. Ylä-Kainuulla on yli 21 000 lukijaa.


title: Ylä-Kainuu

text: Ylä-Kainuun ensimmäinen numero ilmestyi 5.2.1965. Lehden kaksi ensimmäistä numeroa jaettiin postin mukana jokaiseen suomussalmelaiseen talouteen. Kolmannesta numerosta lähtien lehti tuli vain tilattuna.


title: Ylä-Kainuu

text: Lehti oli aluksi nimeltään Suomussalmi. Kun levikki laajeni Suomussalmen lisäksi Hyrynsalmelle, tuli lehden nimeksi Salmelainen vuonna 1973. Levikkialueen laajennuttua sisältämään myös kolmannen Ylä-Kainuun kunnan Puolangan, otettiin käyttöön nimi Ylä-Kainuu vuonna 1974.


title: Ihmisshakki

text: Ihmisshakki on shakin muoto jossa ihmiset toimivat shakkinappuloina. Peliä pelataan tyypillisesti ulkosalla, joko suurella shakkilaudalla tai maassa, ja sitä pelataan usein renessanssimarkkinoilla. Monet ihmisshakkipelit ovat käsikirjoitettuja näytöksiä joita esittävät taistelukohtauksiin koulutetut näyttelijät. Tämän ollessa kyseessä nappuloiden väliset syönnit ovat käsikirjoitettuja taistelukohtauksia. Nappulat voivat myös harjoitella kamppailua keskenään, käyttäen Society for Creative Anachronismin tyylisiä sääntöjä.


title: Ihmisshakki

text: Italian kaupungissa Marosticassa lähellä Venetsiaa on järjestetty ihmisshakkipeli teemavaatetuksessa joka toisen vuoden syyskuun toisella viikolla jo vuodesta 1923. Peli järjestetään vuonna 1454 pelatun legendaarisen shakkipelin kunniaksi, jonka kaksi miestä pelasi keskenään selvittääkseen kumpi sai kunnian kosia naista johon molemmat olivat rakastuneet.


title: Ihmisshakki

text: Vuonna 2004, Metrocon loi ja järjesti maailman ensimmäisen anime-ihmisshakkipelin. Se oli käsikirjoitettu ja sisälsi taistelukohtauksia.


title: Ihmisshakki

text: Siitä lähtien muissakin animetapahtumissa kuten Anime Boston tai Manifest on ollut cosplay-ihmisshakkia jossa nappulat ovat anime- tai videopelihahmoiksi pukeutuneita ihmisiä. Joissain peleissä on teema (kuten hyvä vastaan paha, Shounen vastaan Shoujo, salatiede vastaan tiede, angst vastaan sokeri).


title: Mykeneläinen Ateena

text: Ateena oli mykeneläisellä ajalla (noin 1600–1100 eaa.) yksi pronssikautisen Kreikan kaupungeista ja linnoituksista, vaikkakaan se ei vielä ollut aikakauden kaikkein merkittävin keskus. Kaupungin asutus keskittyi sen linnavuoren Akropoliin alueelle. Mykeneläisen ajan päättymisestä Ateena vaikuttaa selvinneen muita keskuksia rauhallisemmin.


title: Mykeneläinen Ateena

text: Ateena on ollut asuttu viimeistään neoliittisella kivikaudella. Varhaisimmat merkit asutuksesta ovat peräisin noin ajalta 4000 eaa. Merkittävimmät löydöt ovat jo tuolla ajalla Akropolis-kukkulan ympäristöstä. Kreikkalaiset heimot saapuivat alueelle myöhemmän pronssikauden alussa noin 1600 eaa. Varsinaisena kaupunkina Ateenasta voidaan puhua 1500-luvulta eaa. lähtien. Perinteen mukaan kaupunki olisi perustettu vuonna 1581 eaa. Akropolis säilyi asutuksen keskuksena myös tällä niin kutsutulla mykeneläisellä ajalla.


title: Mykeneläinen Ateena

text: Mykeneläisellä ajalla kaupunkia hallitsivat Ateenan kuninkaat. Pääosin mykeneläiselle ajalle sijoittuva kreikkalainen mytologia on saattanut säilyttää joitakin tietoja näistä, vaikka suurinta osaa pidetäänkin taruhenkilöinä. Ensimmäiseksi kuninkaaksi mytologiassa nimetään Kekrops. Hänen kautensa sijoitetaan juuri Ateenan perustamisen aikoihin 1500-luvun eaa. alkupuolelle. Kekropsin sanotaan valinneen kaupungin paikan ja omistaneen sen Athenelle. Kekropsin haudan katsottiin myöhemmin sijainneen Erekhtheionin paikalla. Myytti on voinut syntyä siten, että myöhemmät kreikkalaiset ovat löytäneet paikalta mykeneläisen ajan hautoja ja muita jäänteitä. Theseuksen kuvataan yhdistäneen Attikan kylät yhdeksi Ateenan alaiseksi kaupungiksi tai mykeneläiseksi kuningaskunnaksi noin 1300-luvulla eaa.


title: Mykeneläinen Ateena

text: Kuninkaan alaisuudessa hallitsivat sotapäälliköt ja muu yläluokka. Ateena kävi kauppaa laajalla alueella ympäri itäistä Välimerta ja sillä oli yhteyksiä myös muun muassa Kreetan minolaiseen kulttuuriin. Ateenan satamana toimi pronssikaudella Faleron. Mykeneläinen asutus lisääntyi Attikan alueella 1300–1200-luvuilla eaa. Kukkula linnoitettiin noin 1270 eaa., noin sata vuotta myöhemmin kuin Mykene. Vähitellen Ateenasta tuli Attikan merkittävin mykeneläinen keskus, osaksi mahdollisesti siksi, että sen linnavuori Akropolis oli lähialueen paras linnoituspaikka ja sen muurit yhtä mahtavat kuin Argoliin suuremmilla mykeneläisillä keskuksilla Mykenellä ja Tirynsillä. Ateena hallitsi omaa aluettaan Attikaa, eikä ollut ainakaan suoranaisesti Mykenen alaisuudessa, vaikkakin Mykene on saattanut olla aikansa keskuksena ”ensimmäinen vertaistensa joukossa”.


title: Mykeneläinen Ateena

text: Homeroksen "Iliaan" perusteella Ateenalla oli vain pieni osa Troijan sodassa, mikä osaltaan kertoo siitä, ettei Ateena kuulunut tuolla ajalla kaikkein merkittävimpiin kaupunkeihin. Ateenalaisen perinteen mukaan kaupunki vältti kaikkien muiden mykeneläisten keskusten kohtaaman doorilaisvalloituksen ja tuhoutumisen mykeneläisen ajan lopulla noin 1100 eaa. Siksi antiikin ajan ateenalaiset esittivät itsensä Attikan "autokhthoonisina" eli alkuperäisinä asukkaina. Mykeneläinen kulttuuri kuitenkin hävisi noin 1000-luvulla eaa. mahdollisesti siksi, ettei yksinäinen mykeneläinen keskus voinut säilyä muuttuneessa maailmassa. Kulttuurissa tapahtui erilaisia muutoksia muun muassa hautaustavoissa ja keramiikassa sekä raudan käyttöönoton kautta. Tuho ei kuitenkaan ollut yhtä voimakas kuin muualla. Ateenan jonkinasteinen säilyminen saattoi vaikuttaa siihen, että kaupunki nousi geometriselta kaudelta lähtien yhdeksi Kreikan merkittävimmistä.


title: Mykeneläinen Ateena

text: Athene-jumalattaren palvonta Akropoliilla on todennäköisesti peräisin jo mykeneläiseltä ajalta. Kyseessä on saattanut olla mykeneläinen palatsi- tai sodanjumalattaren kultti. Lineaari-B-kirjoituksista tunnetaan mykeneläisen uskonnon jumalatar "a-ta-na po-ti-ni-ja" ("Athana Potnia").


title: Mykeneläinen Ateena

text: Ateenan asutus keskittyi jo esihistoriallisella ajalla Akropolis-kukkulan ympäristöön. Kukkulalla on jäänteitä mykeneläisellä ajalla rakennetusta kyklooppimuurista, joka tunnetaan nimellä Pelasgimuuri. Se osoittaa kukkulan olleen linnoitettu jo tuolloin. Muuri on säilynyt parhaiten myöhemmän Athene Niken temppelin läheisyydessä, ja temppelin perustuksissa on mykeneläisaikaisen tornin kiveystä. Muurissa oli sisäänkäynnit länsisivulla myöhemmän Propylaian paikalla, sekä pohjoissivulla, josta oli salainen käynti vesilähteelle.


title: Mykeneläinen Ateena

text: Kukkulalla on oletettavasti sijainnut mykeneläinen palatsi ("anaktoron") megaron-huoneineen. Sen oletetaan sijainneen myöhemmän Erekhtheionin temppelin paikalla, sillä paikalla on ollut mykeneläisaikaisia tasanteita suurta rakennusta varten. Lisäksi temppeli pitää sisällään kaupungin varhaisiin myytteihin liittyneitä kulttipaikkoja. Palatsista ei kuitenkaan ole säilynyt selviä jäänteitä, ainoastaan joitakin todennäköisiä rakenneosia, jotka oli myöhemmin siirretty eri paikkaan. Palatsi tuhoutui mahdollisesti maanjäristyksessä tai tulipalossa.


title: Mykeneläinen Ateena

text: Kukkulan pohjoisrinteeltä on löydetty niin kutsuttu Mykeneläinen lähde, joka mahdollisti linnavuoren puolustautumisen pitkänkin piirityksen aikana. Akropoliin lisäksi asutuksen merkkejä on löydetty myös myöhemmän Olympoksen Zeuksen temppelin alueelta. Mykeneläisiä hautoja on löydetty monesta paikasta, kuten eri puolilta Akropoliin rinteitä. Myös klassisen kauden Agoran aluetta käytettiin hautausmaana aina geometriselle kaudelle saakka.


title: Mark McGwire

text: Mark David McGwire (s. 1. lokakuuta 1963 Pomona, Kalifornia) on yhdysvaltalainen entinen baseballpelaaja ja nykyinen valmentaja.


title: Mark McGwire

text: 16-vuotisella pääsarjaurallaan McGwire edusti MLB-liigan Oakland Athleticsia ja St. Louis Cardinalsia. Hän oli yksi aikakautensa pelätyimmistä lyöjistä, ja tuli muun muassa valituksi 12 kertaa sarjan tähdistöotteluun. Kaudella 1998 McGwire teki MLB:n uuden ennätyksen yhden kauden kunnarien määrässä (70).


title: Mark McGwire

text: Ennen ammattilaisuraansa McGwire pelasi Etelä-Kalifornian yliopiston joukkueessa, ja voitti myös olympiahopeaa vuoden 1984 olympialaisissa kotiseudullaan Los Angelesissa.


title: Mark McGwire

text: Vuonna 2010 McGwire tunnusti käyttäneensä uransa aikana suoritusta parantavia aineita.


title: SS Cosmos

text: Società Sportiva Cosmos on jalkapalloseura Serravallen kunnasta Pohjois-San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Cosmos on voittanut vuonna 2001. Cosmos on pelannut kertaalleen Euroopan sisäisissä kilpailuissa Eurooppa-liigan edeltäjässä UEFA Cupissa. Tämä tapahtui kaudella 2001–2002, jolloin se hävisi karsintakierroksella itävaltalaiselle Rapid Wienille yhteismaalein 3–0.


title: Nisa

text: Nisa voi tarkoittaa:


title: FC Domagnano

text: Football Club Domagnano on jalkapalloseura Domagnanon kunnasta Keski-San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Domagnano on voittanut neljästi vuosina 1989, 2002, 2003 ja 2005. Euroopan sisäisissä kilpailuissa Domagnano on pelannut useita kertoja. Ensimmäisen kerran seura pelasi Eurooppa-liigan edeltäjässä UEFA Cupissa kaudella 2002–2003, jolloin hävisi karsintakierroksella tšekkiläiselle FK Viktoria Žižkoville yhteismaalein 5–0. Seuraavalla kaudella se hävisi samalla kierroksella venäläiselle FK Torpedo Moskova yhteismaalein 9–0. Kaudella 2005–2006 Domagnano hävisi slovenialaiselle NK Domžalelle 8–0 UEFA Cupin ensimmäisellä karsintakierroksella.


title: SC Faetano

text: Società Calcio Faetano on jalkapalloseura Faetanon kunnasta Itä-San Marinosta. Faetano pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Faetano on voittanut vuosina 1986, 1991 ja 1999. Euroopan sisäisissä kilpailuissa se on pelannut Eurooppa-liigan kaudella 2010–2011, jolloin se hävisi georgialaiselle FC Zestaponille yhteismaalein 5–0.


title: Taneti Maamau

text: Taneti Maamau (s. 16. syyskuuta 1960) on kiribatilainen poliitikko. Hän on toiminut maansa presidenttinä maaliskuusta 2016 alkaen.


title: Taneti Maamau

text: Maamaun edeltäjä toivoi kiribatilaisten saava pakolaisaseman, kun ilmastonmuutoksen aiheuttama merenpinnan nousu tekee saarista asuinkelvottomia, mutta Maamau on esitellyt jopa 20 vuotta pitkiä investointisuunnitelmia.


title: Adrian Hasler

text: Adrian Hasler (s. 11. helmikuuta 1964) on liechtensteinilainen poliitikko. Hän on toiminut maansa pääministerinä vuodesta 2013.


title: Albert Pujols

text: José Alberto Pujols Alcántara (s. 16. tammikuuta 1980 Santo Domingo, Dominikaaninen tasavalta) on dominikaanis-yhdysvaltalainen baseballpelaaja. Hän edustaa MLB-liigassa pelaavaa Los Angeles Angels of Anaheimia.


title: Albert Pujols

text: Pujols aloitti MLB-uransa vuonna 2001 St. Louis Cardinalsissa, jossa hänet valittiin kolmena vuotena National Leaguen arvokkaimmaksi pelaajaksi. Hän solmi Angelsin kanssa vapaana pelaajana kauden 2011 jälkeen yhden urheiluhistorian rahakkaimmista pelaajasopimuksista, kestoltaan kymmenen vuotta ja arvoltaan 254 miljoonaa dollaria.


title: Albert Pujols

text: 16-vuotiaana perheensä kanssa kotimaastaan Dominikaanisesta tasavallasta Yhdysvaltoihin muuttanut Pujols sai Yhdysvaltain kansalaisuuden vuonna 2007.


title: Aukottoman portin puomi

text: Aukottoman portin puomi (kiin. "Wúménguān") on Kiinassa 1200-luvulla laadittu chán- eli zenbuddhalainen kirja. Teos koostuu neljästäkymmenestäkahdeksasta perinteisestä "kōanista" ("gōng'àn") eli eräänlaisesta arvoituksesta, joita seuraavat kirjoittaja Wúmén Huìkāin kommentaarit. Teoksen nimi voi tarkoittaa myös ’Wúménin puomia’.


title: Aukottoman portin puomi

text: Kai Nieminen on suomentanut teoksen kiinalaisesta alkutekstistä japaninkielisiä käännöksiä ja uudenaikaisia kommentaareja apuna käyttäen. Teos ilmestyi vuonna 2011 Basam Booksin kustantamana. Nieminen käyttää nimien suomennoksessa ensisijaisesti Wade–Gilesin järjestelmää. Aiemmin teos on ilmestynyt Tay Hyen suomennoksena 1995 nimellä "Portiton portti".


title: Kazakstanin kaivosteollisuus

text: Kazakstanin kaivosteollisuus on kansantaloudellisesti merkittävä toimiala. 2010-luvun alussa Kazakstan tuotti johtavana maana 36% maailman uraanista, toiseksi eniten kromiittia, 16% maailmantuotannosta, neljänneksi eniten ensimmäisen tuotantovaiheen titaania, 11% maailmantuotannosta, 8% maailman kadmiumista, 3% maailman magnesiumista sekä maailman viidenneksi eniten reniumia, 6% maailmantuotannosta.


title: Kazakstanin kaivosteollisuus

text: Merkittäviä kaivosyhtiöitä ovat Eurasian Natural Resources Corp plc, joka on brittiläinen alumiinin, teräsmetalliseosten ja rautamalmin tuottaja sekä Kazakhmys plc, joka on myös brittiläinen ja tuottaa kuparia sekä sinkkiä sekä Kazakstanin valtion Kazatomprom, joka tuottaa uraania ja harvinaisia metalleja. Lisäksi merkittävä toimija, on Kazzinc, jonka enemmistön omistaa sveitsiläinen Glencore International


title: George Raft

text: George Raft, alkuperäinen nimi "George Ranft", (26. syyskuuta 1901 New York, Yhdysvallat – 24. marraskuuta 1980 Los Angeles, Yhdysvallat) oli yhdysvaltalainen näyttelijä ja tanssija.


title: George Raft

text: Raft oli alun perin Broadwayn tanssija, jonka näyttelijänura alkoi vuonna 1929 kestäen puolen vuosisadan ajan. Raft teki läpimurtoroolinsa päähenkilön aisaparina, ”Little Boy” Guino Rinaldona klassikkoelokuvassa Arpinaama (1932). Elokuva käynnisti Raftin kuuluisat romanttisen gangsterin roolityypit (huhujen mukaan Raftilla oli myös alamaailman suhteita oikeassa elämässä), joiden ansiosta hän oli yksi tunnetuimpia valkokankaan ”kovanaamoja” 1930-ja 1940-luvulla. Raft nähtiin tämän jälkeen mm. elokuvissa Bowery (1933), Vaarojen laiva (1937), Ehdonalaisesti vapauteen (1938), He ajavat öisin (1940), Rohkeita otteita (1946) sekä Polttavat katukivet (1954).


title: George Raft

text: Raft torjui elokuvien Maltan haukka (1941), High Sierra (1941) ja Casablanca (1942) pääosat, joista tuli sittemmin Humphrey Bogartin elämänsä roolit. Raft teki eräänlaisen comebackin rikollispomona maailman hauskimmaksi komediaksi äänestetyssä filmissä Piukat paikat (1959). Elokuva- ja televisio-esiintymisiä kertyi kaiken kaikkiaan noin 80. Hän sai uraltaan kaksi tähteä Hollywood Walk of Famelle.


title: George Raft

text: Vuonna 1961 valmistui Raftista kertova elämäkertaelokuva "Gangstereiden vallassa" (The George Raft Story), jossa Raftia näytteli Ray Danton, ja naispääosissa nähtiin Jayne Mansfield ja Julie London.


title: George Raft

text: Raft oli naimisissa Grace Mulrooneyn kanssa vuosina 1923–1970. Hän sairastui leukemiaan ja oli kuollessaan 79 vuotias.


title: Oleg Kuleba

text: Oleg Kuleba on itsenäisten valtioiden yhteisön pysyväisluoteinen vaalitarkkailun varajohtaja, joka käytännössä antaa lausuntoja vaalitarkkailuun liittyen. Lausunnot ovat joskus osittain vastakkaisia Euroopan turvallisuus- ja yhteistyöjärjestön ihmisoikeuksien ja demokraattisten instituutioiden toimiston vaalitarkkailujen vaihtuvien johtajien lausunnoille.


title: Luettelo Barbadoksen pääministereistä

text: Tämä on luettelo Barbadoksen pääministereistä.


title: Kämy Kämäräinen

text: Kari ”Kämy” Kämäräinen (s. 1966) on Joensuussa syntynyt muusikko, joka tunnetaan parhaiten Neljän Ruusun rumpalina. Hän on kuulunut yhtyeeseen sen perustamisesta alkaen. Ensin nimellä Talouskukkaro tunnettu kokoonpano osallistui rockin SM-kisoihin vuonna 1983 ja sijoittui neljänneksi. Vuonna 1985 yhtyeen nimi vaihdettiin Neljäksi Ruusuksi.


title: Kämy Kämäräinen

text: Kämy Kämäräinen aloitti soittamisen 13-vuotiaana. 1980–1985 hän opiskeli Joensuun musiikkiopistossa soittaen myös musiikiopiston sinfoniaorkesterissa ja Joensuun puhallinorkesterissa lyömäsoittimia. Hän teki vuosina 1983–1987 paljon tanssikeikkoja ravintoloissa (vierailijoita: Kari Tapio, Danny ja Armi, Tuulikki Eloranta ja Eino Grön). Kämäräinen muutti Joensuusta Helsinkiin 1990-luvun puolivälissä.